Hampir Pinjam Ah Long Gara-Gara Teruja Dengan Tawaran, Saya Lawan Balik ‘Scammer’

Sebelum ini selalu dengar saja rakyat Malaysia kena tipu beribu ringgit dengan orang negara luar, terutama sekali Amerika dan Afrika. Sampai sanggup bergadai bagai.

Apabila berita sebegini keluar di media perkara pertama sekali saya akan cakap; “Kenapa bodoh sangat senang-senang beri mereka duit macam itu saja tanpa fikir risikonya.”

Tapi apabila terkena batang hidung sendiri barulah saya sedar yang mereka sebenarnya tersepit dengan ugutan daripada mereka yang profesional menjalankan aktiviti seperti ini.

Dari pengalaman saya mereka menjalankan aktiviti ini dalam kumpulan besar. Ya besar, sebab apa saya kata kumpulan besar adalah kerana mereka seolah berebut-rebut untuk close mangsa. Ibarat macam close sale, siapa dapat close dia akan dapat ganjarannya.

Saya nak kongsi pengalaman saya bersama scammer ini. Ceritanya macam ini, baru-baru ini saya ada membuat pengiklanan di satu laman sesawang untuk menjual barangan antik. Baru 1 jam saya iklan di situ berdesup-desup WhatsApp masuk.

Sebelum ini banyak juga barang saya jual di situ dan berjaya. Tapi kali ini agak berlainan daripada sebelumnya. Banyak nombor luar negara dari dalam negara yang tertera.

Setelah berbalas WhatsApp saya tertarik dengan tawaran harga yang diberi daripada beberapa nombor luar negara kerana harga yang mereka tawarkan sangat-sangat gila dan boleh membuatkan saya menjadi jutawan segera.

Waktu itu dah tak fikir yang negatif kerana terlalu tamak saya layan semua mesej dari luar negara sahaja. Hampir 3 jam berbalas WhatsApp, saya pun setuju dengan 4 orang kerana mereka menawarkan harga yang sangat tinggi.

Ini belum finally lagi sebab barang yang saya nak let go kni ada 1 saja. Jadi saya perlu memilih satu daripada 4 orang tadi. Maka bermulalah episod perangkap yang hampir menjerut leher saya.

Pertama sekali saya memilih pemilik nombor bernama Miss Isabella Cadel dari USA. Setelah bersetuju dengan harga, dia meminta nama penuh saya, nama bank dan nombor akaun bank saya.

Tanpa fikir panjang saya pun lurus bendul terus saja bagi. Duit kan, memang laju sajalah bagi. Dia cakap tunggu balasan WhatsApp daripada dia dalam setengah jam sebab dia dalam perjalanan ke beneficial Bank of America.

Tak sampai pun setengah jam dia WhatsApp kata dah sampai bank dan dalam proses memasukkan duit ke dalam akaun saya. Apa lagi bebunga-bungalah hati ini sebab dah plan nak buat apa dengan duit yang banyak itu. Haha.

Dalam duk mengelamun tu tetiba Miss Isabella Cadel WhatsApp beritahu yang penghantaran duit ke akaun saya ada masalah. Saya reply tanya masalah apa.

Dia cakap pihak beneficial Bank of America tak boleh transfer duit ke akaun saya sebab saya tidak mengaktifkan akaun antarabangsa. Dia cakap pihak bank minta saya bayar yuran pengaktifan untuk memudahkan urusan transfer duit ke akaun saya.

Masa ini saya masih tak syak apa-apa lagi. Saya tanya berapa saya perlu bayar untuk pengaktifan akaun. Dia cakap RM10,000. Saya reply tak ada duit sebanyak itu sekarang.

Dia reply semula suruh saya pinjam duit dari sesiapa dulu nanti dah dapat duit daripada dia bayarlah semula. Dia yakinkan saya, dia cakap setelah saya membuat pengaktifan akaun antarabangsa saya akan terima duit RM850,000 dalam masa 5 minit.

Memang teruja gila waktu itu. Macam-macam perasaan mula timbul. Ya Allah dengan siapa aku nak pinjam duit sebanyak itu. Saya WhatsApp Miss Isabella minta dia beri saya masa. Dia reply OK tapi jangan terlalu lama sebab transaksi duit ke akaun saya dah separuh jalan dan hampir berjaya.

Miss Isabella beritahu transaksi tidak boleh dibatalkan sebab dia sudah serah duit kepada bank. Dalam tempoh berfikir itu saya cuba reply pembida ke-2 dan ke-3 tertinggi iaitu Miss Sabina dari USA juga dan dia menawarkan RM 700,000 dan Mr Hassan dari Afrika Selatan menawarkan RM700,000.

Situasi ke-2 dan ke-3 ini berlaku lebih kurang macam situasi pertama. Miss Sabina dan Mr hassan meminta saya mengaktifkan akaun antarabangsa dengan yuran yang agak rendah dari situasi pertama. Miss Sabina dan Mr Hassan menyatakan saya perlu membayar yuran pengaktifan sebanyak RM5,000 untuk transaksi ini.

Fuh, berpeluh juga memikirkan macam mana cara saya perlu dapatkan wang segera untuk selesaikan transaksi ini. Waktu itu saya hanya fikirkan ah long sahaja dapat selesaikan masalah saya ini.

Dalam duk fikir-fikir itu macam-macam WhatsApp yang Miss Isabella, Miss Sabina dan Mr Hassan hantar seolah-olah mengugut saya. Sekiranya saya tak selesai transaksi ini dalam 2 jam dia akan buat laporan polis di Interpol dan akan minta Interpol keluarkan waran tangkap ke atas saya sebab menipu wang mereka.

Cuak gila waktu itu. Macam-macam perasaan ada; takut, kecewa, berdebar, sedih semua ada. Waktu ini saya cuba tenangkan diri, minum air untuk kurangkan tekanan.

Setelah reda saya ambil wudhu untuk solat zohor dan istikharah. Usai solat saya minta petunjuk supaya Allah beri jalan bagaimana untuk selesaikan masalah ini.

Alhamdulilah, Allah bantu saya. Saya baca semula WhatsApp mereka bertiga satu per satu dan saya perasan gambar transaksi yang mereka bertiga hantar dan tandatangan yang tertera adalah sama. Mana mungkin negara berbeza tapi screenshot transaksi mereka berlatarkan gambar yang sama. Ini bermakna saya dah kena game. Haha.

Mereka ingat senang-senang nak game saya. Setelah terhidu aktiviti scammer ini, saya dengan berani menghantar WhatsApp kepada mereka bertiga.

“Ini adalah scam so anda tak perlu ugut saya dan saya telah pun buat laporan polis.”

Senyap terus mereka bertiga. Dalam duk senyum-senyum semula, gatal pula tangan ini nak cuba lagi satu nombor. Memandangkan harga yang ditawarkan Mrs Linda Sidney dari UK agak tinggi iaitu RM225,000 saya terjebak juga.

Tapi kali ini saya dah bijak sikit saya tak bagi nombor akaun tapi saya cakap nak jual secara face-to-face. Dia reply macam mana nak nak jumpa, “Saya di UK dan awak di Malaysia.”

Saya pun reply; “Tak ada masalah, saya boleh saja terbang ke UK untuk serah barang ini pada awak dengan selamat dan awak boleh beri tunai terus pada saya”.

Dia macam tak puas hati dan dia reply saya sentiasa sibuk dan tiada masa untuk berjumpa awak. Haha. Saya dah jangka perkara ini. Macam nak kena game lagi.

Daripada menghabiskan data ber-WhatsApp dengan scammer ini lebih baik block semua nombor ini. Mungkin belum rezeki nak jadi jutawan. Insyallah ada rezeki lain menanti.

Perkongsian ini sekadar peringatan buat sesiapa yang teruja nak jadi jutawan segera. Ambil sebagai iktibar. Jangan tamak macam saya.

Oh ya! Untuk pengetahuan anda semua perbualan antara saya dan scammer adalah dalam bahasa Inggeris walaupun English saya budak tadika saja yang faham. Saya baca dan reply WhatsApp mereka guna translate. Berterabur macam ayam ngan itik.


Pinjam RM150 Bayar RM750, Teknik ‘Along’ Digital Ini Buat Ramai Mangsa Terjerat

Taktik along mula berubah! Tolong jangan terperangkap. Malam ini saya nak dedahkan taktik baru along. Ramai dah terkena, ramai datang jumpa saya cerita betapa deritanya kena perangkap ini.

Pinjam RM150, dalam masa sebulan sahaja kena bayar balik RM750. Sebulan beb naik berganda-ganda. Lebih memalukan, video kita membuat pinjaman tersebar merata-rata. Malu tak usah cerita.

Pinjaman ini memang senang sangat diluluskan. Tak kisah anda bekerja mahupun tidak. Blacklist sekalipun turut diluluskan. Syarat utamanya adalah download aplikasi pinjaman, pegang ic dan rakam video membuat pengakuan yang kita meminjam dengan syarikat tersebut. Dalam masa 2 jam pinjaman akan diluluskan.

Lelaki gambar di atas ini pinjam RM300, namun yang diluluskan hanya RM150. Tapi sebaik sahaja duit dipindah milik, data dalam aplikasi akan tulis RM300. Serta merta kena bunga 100%.

Seminggu selepas itu jika tidak bayar, kena denda RM100. Jika belum bayar juga, denda naik RM195. Selepas itu kenaikan RM50 setiap minggu. Dan dalam masa sebulan, jumlah pinjaman terkumpul ialah RM750. Pinjam RM150, kena bayar RM750.

Tidak cukup dengan tu, video rakaman peminjam akan disebarkan kat semua kenalan dalam contact telefon kita. Aplikasi yang dibuat oleh syarikat peminjam membenarkan aplikasi tersebut menceroboh semua data dalam telefon kita. Semua contact yang ada dalam telefon kita dapat kat mereka.

Maka video kita akan disebarkan kepada semua orang. Dan along akan minta setiap kenalan dalam phone kita bayar hutang kawan tu. Gila bukan?

Saya sendiri menerima dua dah video asnaf yang pernah saya bantu dari syarikat along ini. Mereka save nombor saya, automatik syarikat akan hantar kat saya juga. Siap along tu suruh saya bayar. Memanglah saya tak nak bayar. Orang lain yang pinjam saya yang kena bayar. Terus saya block nombor along tu. Ramai yang terjebak dengan pinjaman ini.

Hati-hati lah semua. Tolong rancang perbelanjaan kalian. Jangan sampai terjebak dengan pinjaman wang begini. Ia menjerat hidup kalian. Pinjam RM150 dalam masa sebulan kena bayar Rm750. Kalau pinjam rm1500 kena bayar rm7500 la kot. Gila betul.

Hati-hati sebelum terkena. Bila dah terperangkap begini, menyesal pun tiada guna. Lagi pun hutang dengan along ini merupakan riba yang jelas. Riba ini diharamkan dalam Islam. Jadi jauhilah.

Gambar di atas merupakan salah satu aplikasi pinjaman wang berlesen yang share video peminjam. Ada banyak yang guna modus operandi yang sama. Ini salah satunya.

Ikuti perkongsian penulis ini mengenai kisah Makcik Maznah yang tular tempoh hari.

Terima Sumbangan RM70,000 Dalam Masa Sehari Kerana Viral, Cikgu Ini Kongsi Kisah Sebenar ‘Makcik Maznah’

‘Terpaksa’ Lompat Pagar Asrama, Alasan Pelajar Ini Selepas Ditangkap Buatkan Netizen Sebak


Pinjam RM1,500 Minta Bayar RM16,000, Lelaki Ini Sekali Lagi ‘Sound’ Ah Long Hingga Terdiam

Nama Mustafa Khan mungkin tidak asing lagi buat pengguna media sosial di mana beliau kerap mengingatkan orang ramai agak tidak terjebak dan terperangkap dengan pinjaman yang ditawarkan oleh peminjam wang tidak berlesen atau Ah Long.

Dalam satu video terkini yang tular, beliau telah membantu seorang mangsa along yang memerlukan pertolongan kerana seorang Ah Long telah meminta kembali yang tidak masuk akal.

Menurut Mustafa, beliau menerima aduan daripada seorang mangsa Ah Long di mana dia telah membuat pinjaman sebanyak hanya RM1,500. Namun, walaupun sudah menjelaskan bayaran RM4,000 (termasuk bunga), ah long berkenaan masih tidak puas dan ingin menuntut RM12,000 lagi daripada mangsa.

Hari ini 9/6 saya telah menerima aduan daripada mangsa ahlong bahawa dia telah mengambil duit Rm 1500.00 daripada ahlong dan dia telah pun membuat pembayaran sebanyak Rm 4000.00 dan manakala ahlong tersebut masih lagi ingin menuntut sebanyak Rm 12 000.00 daripada mangsa. Bukan itu sahaja,Ahlong tersebut pernah mencereboh ke rumah mangsa dan mencuri laptopnya. Jika anda mempunyai masalah #ahlong #mangsaahlong #mangsascammer #pinjamanwangberlesen #scam #pelaburan Anda boleh lah menghubungi kami dan mendapatkan bantuan, Anda boleh mendapat nombor saya daripada bio tiktok.

♬ original sound – Mustafa_khan2203 – Mustafa_khan2203

Ah Long berkenaan turut pernah memasuki rumah mangsa dan merampas ah long milik mangsa sebagai salah satu bentuk ‘peras ugut’.

Mustafa juga turut bertanya ah long terbabit sama ada beliau mempunyai lesen dan perjanjian sebelum memberi pinjaman kepada orang ramai. Sepanjang video terbabit, ah long berkenaan dilihat geram tetapi tidak mampu berkata apa-apa.

Di Penghujung video, Mustafa menawarkan penyelesaian ‘secara baik’ dengan ah long berkenaan untuk mendapatkan kembali komputer riba milik mangsa.

Menjengah ke ruangan komen, ramai yang berterima kasih kepada Mustafa yang berani membela mangsa ah long yang terpaksa membayar kembali hutang mereka dengan kadar bayaran yang tidak masuk akal.

Tidak kurang juga ramai yang mengingatkan Mustafa supaya berhati-hati supaya tidak berhadapan dengan apa-apa masalah di masa akan datang.

Mustafa sebelum ini kerap kali berpesan kepada orang ramai agar tidak terlibat dengan perangkap pinjaman ah long dan sekiranya sesiapa sudah menjadi mangsa, mereka boleh berhubung dengannya untuk dia membantu menyelesaikan masalah tersebut.


Pinjam Untuk Konten, ‘Influencer’ Terduduk Selepas Rosakkan Ferrari LaFerrari Bernilai RM18.5 Juta

Kini ramai yang sanggup menampakkan diri sendiri kaya dan mewah di platform online untuk menarik pengikut media sosial. Salah satu caranya dengan menyewa kereta-kereta mewah untuk dijadikan konten.

Baru-baru ini seorang influencer di China terpaksa membayar ‘harga konten’ yang sangat mahal apabila dia merosakkan bahagian tepi hypercar Ferrari LaFerrari yang dipinjamnya semasa mahu keluar dari kotak parkir kereta.

Pada awal video yang tular, Hua Zi dilihat duduk di dalam kereta bersama seorang gadis cantik di sebelahnya. Selepas dia menjawab soalan daripada perakam video, influencer itu menghidupkan enjin kereta dan terus memandu keluar dari kotak parkir.

Bagaimanapun ketika dia membelok ke kanan, Hua Zi telah melanggar plaform yang ada di sebelah kanan sehingga menyebabkan bahagian badan kereta pecah dan bucu platform ‘tersangkut’ pada rim tayar kereta mewah itu.

Sejurus melihat kerosakkan yang berlaku, Hua Zi ‘terduduk’ dan ditenangkan orang ramai yang berada di tempat kejadian. Kemudian dia menelefon pemilik hypercar terbabit untuk memberitahu insiden yang berlaku itu.

Siapakah wanita di sebelah bahagian penumpang pula? Dia merupakan ‘talent’ berbayar yang sepatutnya dipaparkan dalam video konten yang mereka berdua lakonkan. Bagaimanapun Hua Zi berjanji akan membayar 5,000RMB (RM3,200) kepada gadis tersebut sebagai token seperti dijanjikan walaupun rakaman video mereka ‘gagal’.

Portal Setn.com melaporkan kos baik pulih kenderaan itu ialah kira-kira $300,000RMB (RM195,243) dan anggaran kerugian susut nilai adalah setinggi $2 juta RMB (RM1.3 juta). Hua Zi sangat bernasib baik kerana pemilik kereta hypercar tersebut hanya meminta dia membayar kos pembaikkan kerosakan yang dibuatnya sahaja.

Ferrari LaFerrari merupakan model hypercar hibrid keluaran terhad sebanyak 499 unit sahaja di dunia. Kereta itu debut pada tahun 2013 dengan enjin naturally-aspirated 6.3L V12 dipadankan dengan elektrik motor yang dapat menghasilkan 950hp.

Semasa pelancaran hypercar edisi terhad ini ditawarkan kepada pelanggan Ferrari bermula daripada USD1.42 juta (RM6.75 juta) sahaja. Bagaimanapun oleh kerana ia dicipta sebagai kereta eksotik dan ‘collectible item’, laman classic.com memaparkan harga terkini bagi sebuah LaFerrari Coupe bernilai kira-kira USD3.9 juta (RM18.5 juta).

*Ikuti Facebook dan Instagram VOCKET CAR CLUB untuk ketahui perkembangan dan isu semasa automotif dari dalam dan luar negara.


Ini Apa Aku Dapat Tahu Semasa Mahu Langsaikan Pinjaman Pendidikan MARA

Hari ini aku ke MARA. Bahagian Kawalan Kredit.

Tujuan aku ke sini tidak lain tidak bukan adalah memohon pengurangan bayaran pinjaman (seperti yang diarahkan) dan kalau mampu, aku berhasrat untuk melangsaikan baki yang tinggal.

Aku, walau macam mana buruk pun skandal 1MDB yang telah menjejaskan imej kerajaan, akan tetap bersyukur dengan agensi kerajaan ini yang telah merealisasikan impian aku untuk melanjutkan pelajaran di luar negara.

Yelah, aku mungkin mendapat tempat di Manchester School of Architecture secara merit (padahal memang ada kuota untuk pelajar asing sebab inilah sumber pendapatan universiti UK).

Tetapi kalau bukan adanya agensi yang membantu seorang Melayu seperti aku ni, jangan haraplah aku akan ada sumber kewangan untuk membiayai kos pengajian aku selama 2 tahun di sana.

Bukan sedikit. Jumlahnya adalah RM323,389. Tiga Ratus Dua Puluh Tiga Ribu beb. Boleh beli sebiji rumah di sini kot. (Sempat pula aku promosi Hartabumi) hahaha.

Jadi kau bayangkan, agensi kerajaan ini telah keluarkan wang sebanyak itu hanya untuk memastikan seorang Melayu seperti aku belajar bagi pandai. Lepas tu bila aku dapat surat bayaran balik, takkan aku nak buat dek je kan?

Lepas tinggalkan IC di bawah, aku naik ke tingkat 3. Keluar sahaja dari pintu lif, aku ke kanan dan lihat ramai betul orang sebaya aku di situ.

“Ni jenis macam aku la ni kena datang sini untuk mohon pengurangan.”- fikir aku dalam hati.

Aku ambil nombor di mesin dan duduk. Terus aku main h/p baca isu parti BERSATU Tun M.

Tapi aku curi-curi dengar juga ada sekumpulan pelajar (pasal mereka lebih muda dari aku) yang sedang berbincang dengan pegawai MARA tentang status permohonan pinjaman mereka.

Aku senyum. Macam inilah pengalaman aku tiga tahun yang lalu. Baru kau tahu. Rasakan. Haha.

Tak lama kemudian, ada pula seorang budak siap datang dengan emaknya bertanyakan mengenai bila permohonan pinjaman MARA ke luar negara akan dibuka. Tak boleh blah, datang bawak mak. Ingat ambil report-card ke?

Pegawai di situ dengan senyum menjawab ‘Puan, pinjaman tersebut masih belum dibuka. Kami sedang mengutamakan pinjaman pelajar tempatan.’ Pegawai itu pun terus pandang sekumpulan pelajar tadi.

Aduh, aku silap rupanya. Sangkaan aku meleset. Budak-budak ni bukan macam aku yang dapat tawaran pinjaman ke luar negara. Sebaliknya, mereka pelajar tempatan.

Tunggu punya tunggu punya tunggu – jam dah 1.10. Aku fikir ini mesti aku kena tunggu sampai jam 2 ni sebab lunch hour.

Tapi tup tup nombor giliran aku dipanggil. Maka aku ke kaunter 2, disapa mesra oleh Puan Zaiton. Aku hulurkan surat dari MARA dan juga borang permohonan pengurangan.

“Oh, adik ni pinjaman master. Kalau macam ini dapat pengurangan sebanyak 80%. Jadi bayaran balik adalah RM 64,677.83. Adik nak bayar ansuran atau lump-sum?” Tanya Puan Zaiton.

Belum sempat aku nak jawab, Puan Zaiton terus tambah, “Kalau ansuran, ikut sahaja jadual itu. RM100 sebulan selama setahun, kemudian RM150 sebulan untuk tiga tahun dan seterusnyalah. Ansuran ini tak ada faedah. Apa yang adik pinjam, itulah yang adik bayar.”

Aku terdiam. Mak aih. Dahlah pinjaman ni dapat diskaun melampau (80% = RM258,711!), tak ada faedah pulak tu. Bayar bulanan pula bermula dengan RM100 sebulan. Ini lagi Islamik dari Islamic Finance! Haha.

Cumanya aku akan habis bayar tahun 2036 la.

“Kalau adik bayar lump-sum, MARA bagi diskaun lagi 20% daripada baki tu. So jumlahnya dah jadi RM 51,742.”

“Eh Puan, banyak betul MARA beri diskaun. Betul-betul ‘celebrate’ ulang tahun ke 50 ni.” Aku cuba bergurau.

“Taklah dik. Dana kita sekarang ni terhad. Kita dah hentikan pinjaman ke luar negara. Kita fokus yang dalam negara. Itupun yang belajar di institusi milik MARA. Tak semua juga yang dapat. Bergantung pada dana yang kita kutip dari hutang adik-adik inilah.”

Masa aku dengar ni terus aku bayangkan muka Jho Low dan isu skandal MARA Inc (entiti MARA lain) beli hartanah mahal. Geram betul aku.

Tapi aku fikir, aku marah-marah pun bukannya sekumpulan pelajar tadi akan dapat pinjaman dari MARA. Nak harap DoJ rampas dan pulang balik aset-aset itupun ambik masa bertahun. Sedangkan, hidup perlu diteruskan. Budak-budak tadi perlu makan dan belajar.

Telahan aku tepat. Puan Zaitun pun ceritakan bagaimana ada kes pelajar yang terpaksa berhenti belajar sebabkan tak berjaya dapatkan bantuan pelajaran dari MARA. Sedih weyh bila tahu ada kes begini.

Kalau budak tu tak dapat sambung belajar ke luar negara, aku tak heran pun. Ini budak yang baru nak belajar kot.

Haih. Aku conteng-conteng dan tekan kalkulator di kaunter itu.

Memikirkan aku ada sedikit simpanan hasil kerja-kerja ‘consultation on public policies’ lebih kurang setahun ini dan bakal ada untung sedikit hasil pelaburan hartanah, maka aku pun berkata pada Puan Zaitun:

“Puan, saya nak bayar lump-sum lah. Alang-alang ada diskaun ni kan.” (Aku cakap ni pun dengan perlahan sebab aku masa ni 50-50 juga. haha)

“Okey. Adik balik nanti buka http://insentif50.mara.gov.my/ dan masukkan permohonan nak bayar ‘lump-sum’. Once dah dapat kelulusan dan penyata baru, adik boleh buat bank-draft datang sini untuk pembayaran.”

Jadi, itulah kisah aku pada hari ini yang ingin dikongsikan.

Aku faham tak semua boleh bayar lump-sum. Tapi kau janganlah tipu kata tak boleh bayar langsung bulan-bulan.

Ini ada aku tengok tadi nak setelkan tunggakan yang dah 2 tahun tapi handphone di tangan pakai iPhone. Dahlah tak bayar ansuran, buatkan penjamin dia kena senarai hitam dari MARA lagi tu.

MARA ni punyalah nak bantu orang macam kau, tapi kau sendiri tak nak bantu MARA untuk bantu orang lain.

Untuk pengetahuan, jumlah tunggakan hutang pinjaman MARA ada lebih kurang RM600 juta. Kalau kos seorang pelajar RM30,000, tak ke dah 20 ribu pelajar dapat dibantu?

Oleh itu, bayarlah hutang MARA (dan PTPTN) anda sekarang walau ansuran.


Ini Apa Yang Peminjam PTPTN Perlu Tahu Supaya Rekod CCRIS Bersih Dan Tidak Dihalang Ke Luar Negara

Pernah tak anda ingin ke luar negara atas faktor kerja atau bercuti dan apabila tiba di imigresen, diberitahu tidak dapat meneruskan perjalanan?

Banyak sebenarnya sebab yang membolehkan anda dihalang ke luar negara. Tetapi jika anda pernah membuat pinjaman dengan Perbadanan Tabung Pendidikan Tinggi Nasional (PTPTN), sebaik-baiknya segerakan membuat bayaran pinjaman yang anda buat ketika anda belajar dahulu. Sebabnya? Semakin ramai individu yang ‘sangkut’ di imigresen dan mempunyai rekod CCRIS yang tidak cantik gara-gara gagal membuat bayaran balik pinjaman PTPTN.

Jadi bagaimana peminjam PTPTN hendak hadapi perkara ini? Hanya ada satu cara sahaja penyelesaian bagi semua peminjam PTPTN iaitu menjadi peminjam yang baik aka good paymaster. Jadi di sini ada 5 perkara yang anda perlu tahu dan faham jika anda salah seorang peminjam PTPTN.

1. Penyenaraian dalam Central Credit Reference Information System (CCRIS)

Ramai sebenarnya yang keliru tentang CCRIS ini. Ada yang kata kalau nama ada di dalam CCRIS, anda seorang penghutang tegar. CCRIS bukanlah sistem yang menyenarai hitam peminjam tetapi CCRIS hanya berperanan sebagai rujukan rekod kredit serta menggalakkan pengurusan kewangan di kalangan peminjam. Laporan CCRIS adalah menunjukkan laporan tabiat kita membayar hutang.

Kalau anda membuat pinjaman PTPTN, nama anda akan berada dalam sistem CCRIS. Jadi bagaimana cara untuk anda mempunyai rekod CCRIS yang cantik? Jawapannya ialah dengan membuat bayaran balik yang juga cantik. Jadi kalau bayaran balik anda cantik, rekod CCRIS anda pun akan berkeadaan baik. Jika tabiat membayar pinjaman anda tidak cantik, anda akan menghadapi masalah untuk membuat pinjaman bank untuk perkara lain seperti pinjaman perumahan atau kenderaan.

BACA : Bayar PTPTN Setiap Bulan, Masih Kena CCRIS lagi. Ini Jawapan Untuk Anda

Secara budi bicara, anda boleh membuat penangguhan untuk bayaran balik pinjaman PTPTN anda. Penangguhan adalah untuk peminjam yang melanjutkan pengajian atau masih belum bekerja.

Dan bagi yang sudah tamat belajar, anda diberi tempoh penangguhan selama 2 tahun sebelum anda perlu membayar kembali pinjaman anda. Dalam masa 2 tahun, takkanlah anda tidak akan mendapat pekerjaan kan? Tetapi buat apa mahu tangguh lama-lama. Lagi lama anda tangguh, lagi ‘berat’ untuk anda membayar balik pinjaman anda nanti.

BACA : Terkejut Dengan Tunggakan, Lelaki Ini Dedah Cara Beliau Urus Pinjaman PTPTN

Rasanya ramai yang sangkut di sini. Sebelum anda mahu ke luar negara, adalah lebih baik untuk anda buat semakan secara online di sini. Jika anda mempunyai halangan untuk ke luar negara, besar kemungkinan disebabkan anda tidak membuat bayaran pinjaman PTPTN anda.

Jadi apa yang perlu peminjam buat jika nama disenarai hitam? Peminjam perlu selesaikan tunggakan atau membuat rundingan dengan PTPTN sekurang-kurangnya 7 hari sebelum perjalanan ke luar negara. Bila semuanya sudah okay, barulah senang hati untuk anda ke luar negara.

Rasanya masih ramai yang tidak tahu-menahu berkenaan kos pentadbiran ini. Mulai 1 Jun 2008, pinjaman PTPTN hanya melibatkan Ujrah atau upah pada kadar 1% setahun (Sebelum ini 3% setahun).

Apa yang peminjam perlu tahu, 1% ini bukan untuk PTPTN mengaut keuntungan dari pada peminjam. Ianya lebih kepada PTPTN untuk menampung kos upah pengurusan dan pentadbiran setiap akaun pinjaman.

Tambahan pula, PTPTN tidak lagi menerima geran kerajaan dan membuat pinjaman daripada institusi kewangan. PTPTN telah dikenakan faedah pinjaman antara 5%-7%. Peminjam pula tidak dikenakan sebarang bayaran daripada faedah tersebut. Dalam erti kata lain faedah tersebut telah ditanggung sepenuhnya oleh PTPTN dan bukan peminjam.

Jika anda hendak menukar pinjaman konvensional kepada pinjaman Ujrah, memerlukan peminjam menandatangani dokumen tawaran yang baharu dan tidak boleh dilakukan secara automatik. Sebabnya ia melibatkan dua konsep pinjaman yang berbeza iaitu konvensional dan patuh syariah.

Rasanya sekarang ini sangat mudah untuk membuat pembayaran pinjaman PTPTN anda. Kalau secara manual, anda boleh membuat pembayaran di Kaunter PTPTN, Kaunter Ejen PTPTN atau secara potongan gaji.

Anda tidak mahu buat secara ini? Tiada masalah kerana anda juga boleh buat bayaran secara online di Perbankan internet/ internet banking, myPay, jompay dan FPX melalui portal rasmi PTPTN. PTPTN kini menyediakan banyak saluran untuk memudahkan anda membuat bayaran balik pinjaman.

Sebenarnya mungkin ramai yang mengeluh pendapatan yang diterima tidak mampu untuk membayar balik pinjaman yang dibuat dengan PTPTN. Tetapi jika anda tidak mula membayar, sampai bila-bila pun hutang pinjaman anda itu akan tertunggak.

Sebarang permasalah, silalah ke laman rasmi PTPTN di sini atau terus ke mana-mana cawangan PTPTN atau hubungi je Careline 03 – 2193 3000. Pegawai di PTPTN would be happy to assist you. Biasa dengar pepatah ini; sikit-sikit lama-lama jadi bukit? Begitulah juga dalam situasi ini. Apabila anda bebas hutang pinjaman PTPTN ini, satu beban besar sudah hilang dari bahu anda dan anda pun akan lebih gembira. Percayalah.


adidas UltraBOOST Clima Dilancarkan Dengan Warna “Triple Black”

adidas baru-baru ini telah mengumumkan akan mengambalikan semula warna “Triple Black” pada model adidas UltraBOOST Clima dalam usaha untuk menghasilkan sebuah kasut yan cool dan selesa.

Pada model UltraBOOST untuk kali ini, teknologi ClimaCool telah digunakan untuk  memberikan kaki bernafas lebih mudah berikutan material yang ringan.

Seterusnya model ini masih dikekalkan rekaan seperti UltraBOOST sebelum ini dengan penggunaan fabrik tenunan Primeknit yang turut memberikan pengudaraan baik pada pemakai. Penjenamaan adidas kini kembali ke lidah kasut manakala logo  UltraBOOST pula ada pada bahagian tepi kasut.

UltraBOOST Clima “Triple Black” ini bakal mula dijual dengan harga sekitar $200 (RM 781.90). Anda boleh mendapatkannya pada 13 april ini di JD Sport dan butik adidas Originals.


‘Carnival’ Butik Yang Anda Perlu Singgah Jika Ke Bangkok

Buat peminat gaya streetwear di Bangkok, Carnival adalah salah satu butik terkenal di sana bagi yang ingin mendapatkan kasut dan pakaian terbaru dari jenama-jenama hebat antarabangsa seperti Adidas, Nike, Puma, Undefeated dan lain-lain.

Lelaki berusia 35 tahun, Pint Anupong adalah mastermind di belakang Carnival Bangkok. Pint sendiri adalah peminat sneakers dan mempunyai lebih 300 pasang kasut dalam koleksinya. Menurut beliau, kasut adalah sesuatu yang timeless dan sentiasa akan ada permintaan. Sejarah kasut sneakers sudah berusia lebih 100 tahun dan ianya untuk semua. Semua orang mampu membeli dan memakainya.

A post shared by Pint Anupong K. (@pintcarnival) on Jul 11, 2017 at 8:08am PDT

Great fun interview with @gqthailand today.

A post shared by Pint Anupong K. (@pintcarnival) on May 26, 2017 at 12:28am PDT

Walaupun Thailand terkenal sebagai negara yang menghasilkan barangan fake yang jauh lebih murah, itu tidak bererti tiada langsung permintaan untuk barangan yang original. Pada mulanya, Pint menubuhkan Carnival Converse pada tahun 2010 bersama rakannya selepas mengetahui kegilaan beliau terhadap kasut.

Ianya hanya kedai kecil di Siam Square yang menjual jenama Converse sahaja. Selepas beberapa tahun, Carnival mula berkembang dan menjual jenama-jenama lain. Ketika ini, Carnival sudah mempunyai 5 cawangan dan cawangan terbesar mereka masih terletak di Siam Square.

Tahun 2012, Carnival mula menjual pakaian dengan jenama mereka sendiri, Carnival yang kini sudah mendapat tempat di hati peminat streetwear di sana. Carnival juga sudah membuat kolaborasi dengan pelbagai jenama antarabangsa seperti Vanquish Japan dan FR2.

Carnival x Vanquish “Tokyo > Bangkok” Collection Collaboration พิเศษระหว่าง CARNIVAL และ VANQUISH แบรนด์เสื้อผ้าแนว Glam Rock จากโตเกียวประเทศญี่ปุ่น ที่ได้รับการยอมรับในระดับสากล รวมถึงผ่านการทำ Collaboration กับแบรนด์ระดับโลกมาแล้วหลากหลายแบรนด์ด้วยกัน ซึ่งครั้งนี้ถือเป็นโปรเจกต์พิเศษทีทั้งสองแบรนด์ร่วมกันนำเสนอ โดยการออกแบบในครั้งนี้เป็นการนำเอา Identity ของทั้ง 2 แบรนด์ มาหลอมรวมเข้าด้วยกัน และ Tokyo > Bangkok ซึ่งสื่อถึงทั้ง 2 เมืองของแต่ละแบรนด์นั่นเอง โดย Items ในคอลเลคชั่นนี้จะประกอบไปด้วย เสื้อ หมวก กระเป๋า และ กางเกงยีนส์ ซึ่งสินค้าทุกชิ้นในคอลเลคชั่นนี้ จะผลิตโดยแบรนด์ VANQUISH JAPAN และวางจำหน่ายคอลเลคชั่นนี้แบบ Exclusive เฉพาะในประเทศไทยเท่านั้น วางจำหน่ายที่ Carnival , Upperground , www.carnivalbkk.com ในวันเสาร์ที่ 17/06/2017 นี้ รายละเอียดเพิ่มเติม : LINK IN BIO Carnival x Vanquish “Tokyo > Bangkok” Collection Carnival joins forces with Vanquish Japan for this limited collaboration. “Tokyo > Bangkok” The collection will be available this SAT [17/06/2017] at Carnival, Upperground , www.carnivalbkk.com. More details : LINK IN BIO #carnivalbkk #vanquishjp #carnivalxvanquish

A post shared by carnivalbkk (@carnivalbkk) on Jun 13, 2017 at 10:09pm PDT

CARNIVAL SS17 “Tactical Belt” (Available on July 22, 2017) เข็มขัด Nylon แบบ Military มาพร้อมกับความยาวแบบพิเศษ (160 เซนติเมตร) และหัวเข็มขัดแบบ Cobra Buckle ซึ่งเป็นชิ้นส่วนอุปกรณ์ทางทหาร ที่มีความทนทานสูง และปลดออกจากกันได้อย่างรวดเร็ว ปลายเข็มขัดยังมีการปักเย็บไอคอน “3 Stars” ที่เป็นสัญลักษณ์ของแบรนด์ CARNIVAL โดยจะมีด้วยกัน 2 สี (Black, Olive) ———————————– PRICE: 990 บาท MEMBER: รับส่วนลด 10% ———————————– วางจำหน่ายพร้อมกันในวันเสาร์ที่ 22 กรกฎาคม 2560 ที่ – Carnival – สยาม สแควร์ ซอย 1 [10:00 น.] – Carnival – เซ็นทรัลลาดพร้าว ชั้น 3 [10:00 น.] – Carnival – เมกา บางนา ชั้น 1 [10:00 น.] – www.carnivalbkk.com [10:00 น.] #carnivalss17 #tacticalbelt #carnivalbkk

A post shared by carnivalbkk (@carnivalbkk) on Jul 20, 2017 at 10:53pm PDT

คอลเลคชั่นใหม่ของ Tennis HU จะกลับมาอีกครั้ง ติดตามรายละเอียดการวางจำหน่ายเร็วๆ นี้ The Tennis HU @Pharrell’s first ever signature model. Combining the clean profile of a court shoe with the proportions of a runner. Stay tuned for more details. #adidasOriginals #adidasthailand #carnivalbkk

A post shared by carnivalbkk (@carnivalbkk) on Aug 4, 2017 at 8:47pm PDT

Jika anda berkunjung ke Bangkok, jangan lupa untuk singgah ke Carnival. Jika bernasib baik, anda masih dapat membeli kasut edisi khas sekiranya berkunjung ke Carnival. Dari susunan gambar di Instagram Carnival sudah tahu kedai Carnival ini memang sebuah butik yang awesome.


Pintu Sempadan Thailand Dilaporkan Bakal Dibuka Kepada Pelancong Dari Semua Negara

Sejak wabak COVID-19 melanda dunia, ia bukan sahaja telah memberi kesan terhadap kesihatan orang ramai malah ia turut menyebabkan ekonomi dalam bidang pelancongan semakin tenat.

Tidak mahu perkara tersebut terus berlarutan, Thailand dilaporkan akan mengambil inisiatif baharu untuk membuka pintu sempadan negara tersebut kepada pelawat asing dari semua negara tidak lama lagi.

Tindakan itu difahamkan akan dapat meningkatkan ekonomi negara tersebut di dalam sektor pelancongan yang terjejas teruk akibat daripada penularan wabak COVID-19.

Untuk merealisasikan perkara berkenaan, jemaah menteri menerusi jurucakap kerajaan Ratchada Thanadirek mengumukan mereka telah meluluskan pelan memperkenalkan visa khas pelancong tinggal lebih lama (STV) kepada pelawat dari semua negara.

STV sebelum ini telah dilancarkan dan dibuka kepada pelancong dari negara berisiko rendah COVID-19, namun kurang mendapat sambutan.

Justeru itu, pelan terbaru yang akan membolehkan pelancong tinggal lebih lama itu menurutnya akan dibuka kepada pelawat dari semua negara dan tidak hanya terhad kepada pelancong daripada negara berisiko rendah.

“Jauh lebih rendah daripada jangkaan kami. Hanya 825 pelancong daripada 29 negara dan enam kapal layar dari negara asing berlabuh di negara ini,” katanya seperti dilaporkan Berita Harian.

Para pelancong yang berhasrat untuk memasuki Thailand bagaimanapun perlu mematuhi beberapa syarat seperti menjalani kuarantin wajib sebaik tiba dan dan memiliki insurans kesihatan.

Untuk insurans kesihatan ianya difahamkan pelancong perlu mempunyai polisi yang merangkumi rawatan COVID-19 berjumlah AS$100,000 atau sekitar RM406,850.

Baca juga perkongsian kami sebelum ini di mana negara Thailand telah mengeluarkan ganja daripada senarai narkotik kerana mahu kegunaannya diperluas? Baca pada pautan di bawah.

Thailand Keluarkan Ganja Daripada Senarai Narkotik, Mahu Kegunaannya Diperluas

Pengutip Sampah Thailand Ini Terkejut Kutip Batu ‘Rare’ Bernilai RM2.9 Juta


Pisau Lipat Ini Dijual Pada Harga RM21,122

Pisau lipat dari syarikat L’atelier Perceval ini memang rare. Syarikat yang mahir membuat pisau ini hadir dengan pisau ciptaan terbaru dari syarikat itu, model L08 DAMAS MÉTÉORITE.

Pisau ini diperbuat dari besi Damascus dan hulunya diperbuat dari batu meteor. Ya, hulu pisau ini diperbuat dari batu yang datangnya dari angkasa. Setiap pisau model L08 DAMAS MÉTÉORITE ini tidak akan sama antara satu sama yang lain disebabkan batu mateor ini mempunyai teksturnya yang unik.

Disebabkan pisau ini diperbuat dari material yang jarang ditemui, ianya dijual pada harga USD5,200 (Lebih kurang RM21,122). Pisau lipat yang rare dengan harga yang sangat rare. Kalau anda nak beli pisau ini untuk buat potong buah, boleh buat tempahan di laman web mereka di sini.


Kecewa Ditipu, Lihat Lelaki Ini Asah Pisau Berkarat Teruk Yang Dibelinya Kembali Bersinar

Ini yang dikatakan betul-betul handal. Lelaki dengan nama Youtube JunsKitchen ini memang terkenal dengan video-video beliau mengasah pisau. Tetapi video terbaru ini memang unik. Beliau ditipu ketika membeli pisau yang sudah berkarat ini. Beliau jadikan pisau yang dibelinya daripada keadaannya usang kembali seperti baharu! Lihat sahaja demo beliau cantas kertas. Terpotong begitu sahaja. Mesti lelaki yang jual pisau itu menyesal kalau lihat video ini. Menariknya, video ini menjadi video trending #1 di Youtube beberapa hari lalu! Ramai betul yang puas hati dengan kondisi pisau ini di akhir video. Dan tambah menarik lagi dua ekor kucing Jun yang ‘menyibuk’ di sebelah tu. Geram betul tengok.


Pixel 7 dan Pixel 7 Pro Dilancarkan Dengan Cip Tensor G2 Dan Kamera 50-Megapixel

Google baru sahaja melancarkan peranti flagship baharu mereka untuk menyaingi peranti-peranti di dalam pasaran. Kedua-dua model yang dilancarkan adalah Pixel 7 dan Pixel 7 Pro dengan menampilkan sejumlah ciri menarik yang bakal menarik minat para pengguna di luar sana.

Dari segi rekaan, kedua-dua model masih menggunakan reka bentuk seakan siri sebelumnya tetapi dengan skrin yang lebih rata dan premium. Malah, siri kali ini Google lebih mengutamakan penggunaan bahan kitar semula. Mari kita lihat spesifikasi bagi kedua-dua model yang dinantikan ramai.

Model ini hadir dengan skrin yang lebih kecil iaitu 6.3-inci OLED FHD+ dengan sokongan refresh rate 90Hz sahaja. Siri kali ini menampilkan janaan cip Google terbaharu yang dinamakan Google Tensor G2 dan dipadankan dengan memori 8GB RAM dan storan dalaman sehingga 256GB.

Dari segi kamera, Pixel 7 menggunakan sensor 50MP dengan konfigurasi dwi-kamera tanpa sensor telefoto 5x optikal, sokongan Macro Focus seperti di Pro. Bagaimanapun, model ini masih menyokong ciri rakaman video Cinematic Blur serta mempunyai kamera swafoto dengan 10.8 MP.

Seperti model Pro, peranti ini turut mempunyai cip sekuriti Titan M2, sokongan imbasan wajah, pengimbas cap jari bawah skrin dan juga perlindungan IP68. Kapasiti bateri sebesar 4,335mAh boleh menjamin ketahanan selama 72 jam dengan menggunakan Extreme Battery Saver.

Untuk versi Pro pula, ia hadir dengan skrin 6.7-inci OLED LTPO QHD+ yang menyokong adaptive refresh rate 120Hz. Peranti ini dijana dengan cip Google Tensor G2 yang dipadankan bersama memori 12GB RAM dan storan dalaman sehingga 256GB. Bateri pula sebesar 5,000mAh dengan pengecasan pantas 30W.

Untuk fotografi, versi Pro sudah pasti diberikan kelebihan termasuklah menggunakan konfigurasi tri-kamera dengan sensor 50MP utama, 48MP telefoto, 5x zum optikal + 12MP ultra lebar autofokus dan juga kamera swafoto 10.8MP.

Google turut menyertakan ciri AI untuk sokongan Macro Focus, Cinematic Blur, rakaman video 10-bit HDR, Super Res Zoom 30x zum dan Real Tone untuk warna kulit yang natural. Google masih mengekalkan penggunaan  cip sekuriti Titan M2 yang memberi perlindungan peranti serta untuk imbasan cap jari dan wajah bersamanya.

Kedua-dua peranti mempunyai sokongan paparan HDR+10, speaker stereo bersama perisian Android 13 serta kemas kini sekuriti selama lima tahun dan beberapa ciri eksklusif Pixel 7 seperti VPN percuma menerusi Google One.

Harga jualan Pixel 7 bermula dengan $599(~RM2,777) untuk 128GB, manakala pilihan storan 256 dijual pada harga $699(~RM3240). Pixel 7 Pro  dengan variasi 128GB ditawarkan pada harga bermula $899(~RM4,168).

Pixel 7 Pro dengan variasi 256GB ditawarkan pada harga $999(~RM4,631) dan secara khususnya untuk versi Pro turut hadir variasi 512GB dengan harga $1099 (~RM5,095).


‘Pizza Heart’, Menu Unik Pizza Hut Sempena Valentine’s Day

Tidak lama lagi, sambutan Valentine’s Day akan tiba dan pastinya ada daripada anda yang tidak tahu ingin hadiahkan apa buat kesayangan.

Apa kata anda tampil dengan kelainan pada Valentine’s Day pada tahun ini? Anda boleh hadiahkan pasangan anda dengan pizza berbentuk hati edisi khas yang baru sahaja diperkenalkan oleh Pizza Hut Malaysia.

Pizza Hut telah perkenalkan menu baharu iaitu Pizza Heart merupakan piza berbentuk hati yang boleh didapati bersama ‘topping’ kegemaran ramai seperti Hawaiian Chicken, Aloha Chicken, Beef Pepperoni dan Chicken Pepperoni. Dapat dilihat potongan pizza cukup sempurna dan dihidang dengan ‘topping’ yang menyelerakan.

Untuk pengetahuan anda, Pizza Heart kini boleh didapati di semua restoran Pizza Hut dan juga melalui khidmat penghantaran di seluruh Malaysia bermula hari ini sehingga 16 Februari 2020 sementara stok masih ada.

Harga Pizza Heart ini bermula dari RM39.90 untuk hidangan a la carte dan juga kombo turut tersedia dan anda boleh dapatkan ia dengan makan di restoran atau secara penghantaran ke rumah.

Tunggu apa lagi? Nikmati Pizza Heart ini bersama yang tersayang, tidak semestinya kekasih, boleh juga berkongsi kasih sayang bersama keluarga dan rakan.

Jangan terlepas peluang pula untuk mencuba Pizza Heart ini. Nanti sudah terlepas menyesal pula. Di bawah ini kami senaraikan beberapa artikel menu yang pernah diperkenalkan oleh Pizza Hut.

Pizza Hut Perkenalkan Menu Istimewa ‘Sweet & Sour Cheesy Bites’ Sempena Tahun Baru Cina

Pizza Hut Malaysia Perkenalkan Menu Unik ‘Durian Cheese Pizza’

Netizen Teruja Dengan Rasa Unik ‘Durian Cheese Pizza’


Pizza Hut Bakal Tutup 500 Cawangan Di Amerika Syarikat

Pizza merupakan makanan yang berasal dari Itali dan telah menjadi terkenal di seluruh dunia. Tipulah jika anda tidak pernah menikmati pizza walaupun sekali seumur hidup.

Pizza Hut dikatakan bakal menutup hampir 500 restoran fizikalnya di Amerika Syarikat. Malah, Pizza Hut di Amerika Syarikat akan lebih tertumpu kepada penghantaran dan pengangkutan sahaja.

Pizza Hut has announced it will be closing hundreds of its dine-in locations across the country. https://t.co/DL1OmMf5rD

Setakat hari ini, Pizza Hut memiliki 7,496 restoran Pizza Hut di Amerika Syarikat, menurut Yum! Jenama, syarikat induk Pizza Hut. Perubahan tersebut akan menjejaskan kira-kira 500 lokasi dan Pizza Hut menjangkakan jumlah itu boleh turun kepada 7,000 dalam tempoh 24 bulan akan datang apabila syarikat itu menutup restoran yang kurang baik.

Bagaimanapun, hanya cawangan Pizza Hut di Amerika Syarikat yang akan terkesan dengan keputusan ini pada ketika ini. Cawangan Pizza Hut lain di seluruh dunia termasuk Malaysia tidak berdepan dengan pengurangan cawangan dan akan beroperasi seperti biasa.


Pizza Hut Lancar Kasut Edisi Khas ‘Pie Tops 2.0’

Pernahkah anda terfikir, untuk membuat pesanan pizza hanya menggunakan kasut? Jika ya jangan risau kerana baru-baru ini Pizza Hut telah mencipta The Pie Tops II yang merupakan kasut pintar yang melawan arus jenama kasut lain; kasut ini dicipta untuk anda memesan Pizza bukannya bersenam.

Pie Tops II, merupakan sekuel kepada Pie Tops kasut tahun lalu dan model ini juga sebahagian daripada kempen iklan untuk March Madness. Bukan itu sahaja, ia juga membolehkan anda memberhentikan sejenak cerita di televisyen ketika anda pergi mengambil pesanan pizza di depan pintu rumah anda.

Bekerjasama dengan The Shoe Surgeon, Pizza Hut telah mencipta dua warna baru untuk Pie Tops II, iaitu warna all red saucy dan buttery crust. Pie Tops II juga dilengkapi dengan teknologi Bluetooth yang boleh dihubungkan dengan aplikasi telefon pintar Pie Tops.

Anda hanya perlu menekan butang pada lidah kasut untuk membuat pesanan pizza dan pizza akan sampai terus ke rumah anda. Memang awesome pemasaran Pizza Hut ini.

Sama dengan keluaran sebelum ini, Pie Tops II akan dihasilkan terhad kepada 50 pasang untuk dijual. Untuk membelinya, anda perlu melalui HBX pada 19 Mac ini, dan kasut tambahan yang lain akan diberikan melalui media sosial.


Pizza Hut Malaysia Mohon Maaf Atas Gurauan Isu Transgender

Semalam Pizza Hut Malaysia telah mengemukakan permohonan maaf secara terbuka mengenai satu Tweet yang menerima kecaman akibat menyentuh isu jantina dan agama. Tweet yang menggunakan bahasa melayu tersebut telah dibuang sebaik sahaja isu tersebut menjadi kecoh.

Dalam isu ini, Pizza Hut Malaysia telah membalas satu bebenang Tweet mengenai perbahasan aurat wanita dan transwoman yang ditulis dengan nada gurauan. Berikut respon yang dikemukakan oleh pihak Pizza Hut selepas timbulnya kekecohan tersebut.

2/3 The tweet was made erroneously by our social media agency. While we understand that human errors do happen, we also take matters of these nature very seriously and as such have terminated the services of our agency.

— Pizza Hut Malaysia (@pizzahutmsia) August 7, 2018

3/3 We wish to apologise once again if anyone was offended and get back on track serving our customers as best we can.

Menurut kenyataan tersebut, tweet tersebut telah dikeluarkan oleh satu agensi media yang dilantik untuk memantau media sosial syarikat pizza tersebut. Agensi media tersebut kemudian dikhabarkan telah dihentikan khidmat bersama Pizza Hut. Bagaimanapun, Pizza Hut Malaysia enggan mengemukakan nama agensi media berkenaan.


Pizza Hut Malaysia Perkenalkan Menu Unik ‘Durian Cheese Pizza’

Anda pernah cuba makanan dengan gabungan antara keju dan durian? Pizza Hut Malaysia mahu anda cuba gabungan tersebut.

Ini adalah satu kelainan yang ditonjolkan oleh Pizza Hut khas untuk anda penggemar durian dan gabungan unik antara durian dan keju pasti akan ‘kick’ deria rasa anda. Pizza Hut baru sahaja melancarkan menu tersebut hari ini.

Just when you thought you’ve tried everything Durian and Cheese, we’re here to make your taste buds question themselves!

Introducing the NEW Durian Cheese Pizza. A fusion so EXTRA, it’ll make you go ASDGHJLLQWERTYUIOP! #NoWordsJustFeels #MemangTakTerkata pic.twitter.com/i85H9QwIL5

— Pizza Hut Malaysia (@pizzahutmsia) August 8, 2019

Jika anda ingin menjadi orang pertama yang mencuba ‘durian cheese pizza’ ini, anda bolehlah ke Pizza Hut berdekatan anda atau beli secara online di sini. Harga untuk set pizza istimewa ini bermula daripada RM42 sahaja.


adidas Hasilkan UltraBOOST Edisi Khas Sempena Ulang Tahun Ke-5 ‘BOOST’

2018 menandakan ulang tahun ke-5 adidas untuk teknologi kasut yang menaikkan nama adidas di seluruh dunia, BOOST. Model EnergyBOOST adalah model pertama yang dilengkapi teknologi BOOST pada tahun 2013.

adidas memilih model paling popular mereka, UltraBOOST untuk meraikan pencapaian teknologi BOOST ini. Model edisi khas ini hadir dengan warna hitam dan putih disamping kemasan emas pada logo dan hujung tali kasut.

adidas tampil minimalis dengan pemilihan warna untuk model edisi khas ini (mengambil inspirasi warna pertama model EnergyBOOST) dan ianya dijangka dijual di butik adidas terpilih seluruh dunia bermula 1 Februari depan. Bagi peminat setia model UltraBOOST, jangan lepaskan peluang untuk mendapatkan kasut ini.


Pizza Hut Perkenalkan Menu Istimewa ‘Sweet & Sour Cheesy Bites’ Sempena Tahun Baru Cina

Tidak lama lagi, rakyat Malaysia akan meraikan sambutan Tahun Baru Cina dan inilah keunikan di Malaysia kerana setiap perayaan disambut oleh pelbagai kaum dengan meriah.

Terbaharu, Pizza Hut telah perkenalkan menu baharu ‘Sweet & Sour Cheesy Bites’ sempena perayaan Tahun Baru Cina yang bakal menjelang tidak lama lagi. Pastinya menu istimewa ini akan menambah kemeriahan pada perayaan pada kali ini.

Welcome the new year with the NEW Pizza Hut Sweet & Sour Cheesy Bites! 🤯🍕 Enjoy the crowd favorite taste of sweet and sour sauce, topped with chicken slices and a golden pineapple ring that will satisfy your taste buds this CNY! 🏮🎉 Available via Dine-In, Delivery and Takeaway.

A post shared by  Pizza Hut Malaysia (@pizzahutmalaysia) on Dec 31, 2019 at 3:00pm PST

Keunikan menu ini terletak pada ayam masam manisnya yang pastinya akan membuka selera anda dan setiap gigitan akan membuat anda ingin nikmati hidangan ini lagi dan lagi. Harga Sweet & Sour Cheesy Bites ini adalah bermula RM41.90 untuk hidangan ala carte.

Buat anda yang ingin menikmati kelazatan piza ini, anda boleh dapatkan ia di kesemua cawangan restoran Pizza Hut dan melalui khidmat penghantaran di seluruh Malaysia sehingga 20 Februari 2020 ini. Cuba segera sementara stok masih ada dan layari laman sesawang ini untuk maklumat lebih lanjut.

Sempena Tahun Baru Cina juga, IKEA tampil perkenalkan ‘Bak Kwa’ halal sebagai menu baharu yang dijual. Apa kata klik pautan di bawah untuk ketahui lebih lanjut.

Bak Kwa Halal Antara Menu Baharu IKEA Sempena Tahun Baru Cina

FamilyMart Beri Aiskrim Percuma Buat Anda Yang Lahir Bulan Ini, Turut Perkenalkan Perisa Baharu

Restoran Halal Unity Kitchen Milik Warga Malaysia Ini Makin Dikenali Di Cambodia


Pizza Hut Amerika Bolehkan Anda Membuat Pesanan Dengan Kasut Awesome Ini

Lain macam marketing Pizza Hut kali ini. Nampaknya mereka menjadi lebih inovatif dan memilih approach terbaru yang unik ini sebagai percubaan.

Memperkenalkan The Pie Tops. Kasut bewarna putih dan merah ini mempunyai logo Pizza Hut dibelakangnya. Kasut ini mempunyai sistem Bluetooth pada lidah kasut yang apabila anda menekannya, dua pizza dengan harga USD9.77 akan tiba ke rumah anda. Gila cool!

Cuma 64 pasang kasut ini dihasilkan buat masa ini dan menurut Adweek, kasut ini dibuat secara handmade oleh pembuat kasut kustom terkemuka, Shoe Surgeon. Kalau Shoe Surgeon yang buat kasut ini, memang boleh kata kasut ini memang hebat kualitinya!

Dengan kembalinya rekaan kasut sebegini, adakah trend kasut high cut basketball akan kembali selepas ini? Sedap pula tengok pizza dalam video ini.

BREAKING: Pizza Hut has made 64 pairs of "Pie Tops" for NCAA Tournament. Pushing tongue orders pizza to sneaker location pic.twitter.com/EZHB87xXvB

— Darren Rovell (@darrenrovell) March 1, 2017


Vocket Makan… Pizza Seksyen 13 Shah Alam

Dengan moto Dari Itali,Rasa Malaysia, gerai pizza ini sentiasa mendapat sambutan hangat dari para pengunjung di Pasar Stadium Shah Alam.

Tu diaaa. Semua pakat kerumun nak beli pizza. Nasib baik kami punya dah dapat. Hehe.

Baru angkat dari dapur, dah 3 orang mintak satu keping sorang

Yang ni dah sejuk sikit. Tapi rotinya lembut. Sejuk pun sedap makan

3 abang ini sudah mula jual pizza di Pasar Stadium Shah Alam sejak tahun 2009. Dah lama laaa…

Pizza ni sedap dimakan panas dan sejuk. Rotinya kekal lembut walaupun dah sejuk.

Ok, tuan ini memang peramah. Nak jugak masuk selit muka mereka. Mana aci ambik gambar pizza je katanya

Tips: Kena pandai menyelit dan order. Kalau tak, lama lah nak menunggu pizza yang baru. Angkat kejap je habis dan kena tunggu lama.

Alamat: Pasar Stadium Shah Alam, Seksyen 13, Shah Alam, Selangor

Waktu operasi: Setiap Ahad dari jam 7 pagi – 12 tengahari


Rangup Dan Penuh Dengan Rasa, Spicy Krunch Pizza Jadi Menu Terbaru Wajib Dicuba

Bulan Ramadan dan Syawal ni banyak mengajar kita erti kesabaran dan silahturahim. Ramai yang tak nak terlepas untuk iftar bersama yang tersayang. Waktu raya pula mesti la nak beraya bersama. Tak gitu?

Apa yang paling diperlukan sewaktu bulan puasa dan raya? Semestinya hidangan yang menyelerakan. Lagi-lagi kalau korang raikannya bersama menu baru dari Pizza Hut dengan keluarga dan kawan-kawan korang. Serius syok!

Pizza Hut bekerjasama dengan syarikat snek ikonik Malaysia, Mamee Monster untuk keluarkan menu baru, iaitu Pizza Spicy Krunch. Inila pizza terbaru yang korang kena try sekarang!

Dengar cerita, Pizza Spicy Krunch ni berbeza daripada hidangan pizza yang lain tau. Ia mencetuskan citarasa yang luar biasa dan nostalgia manis buat korang yang sukakan pizza. Nak tahu betul ke tak, kena tengok ni guys.

Bayangkan pizza ni menampilkan kerak piza yang berintikan keju meleleh dengan bebola ayam rangup dan sos pedas istimewa, bersama taburan mi snek Lada Hitam Mamee Monster di atasnya.

Tak kira usia, semua orang boleh merasainya. Pengalaman makan pizza yang lain dari yang lain. Rangup habis! Hanya dalam masa terhad, nikmatinya sementara masih ada!

Korang yang nak berbuka puasa, boleh order sebelum 4.30 petang bermula 22 Mac hingga 21 April 2023 untuk dapat diskaun RM7 untuk kombo Pizza Spicy Krunch. Best gila!

Dengar cerita, ada sesuatu yang bakal muncul di Pizza Hut. Korang rasa apa agaknya?

Eh, Mamee Monster akan muncul di Pizza Hut la! Betul-betul ni!
Siapa yang tak teruja kalau jumpa Mamee Monster di Pizza Hut? Boleh dikatakan semua tak sabar nak jumpa la. Korang yang ada anak pun mesti suka punya. Paling best, ada free gift menanti korang tau!

Kami dah senaraikan schedule dia. Jangan lupa bergambar sekali. Bukan senang dapat peluang ni!

Haa.. Pergi Pizza Hut ke tu? Ada game yang seronok untuk korang join ni!

Boleh hunt Mamee Monster di Pizza Hut, serius seronok!
Nak main game menarik guys? Kalau korang terjumpa cetakan Mamee Monster di tempat tersembunyi dalam kedai, kena imbas kod QR di sebelahnya untuk dapat kod promosi menarik. Excited habis!

Bila Hari Raya menjelma, seisi keluarga akan berkumpul beramai-ramai. Macam mana kalau keluarga besar? Pening nak sediakan juadah raya yang banyak. Kami rekomen korang untuk cuba The Looooooooong Party Box. Serius berbaloi untuk 10 pax, hanya dari RM9.90 per pax.

Raya Promosi untuk Looooooooong Party Box ditawarkan bermula 24 April 2023. Korang juga boleh nikmati minuman free flow soft drink apabila menjamu selera di Pizza Hut ataupun takeaway akan dapat sebotol Coca-Cola 1.5L secara percuma tau. Syoknya!

Siapa kat sini ada gambar Raya paling panjang dan ramai? Haa.. Apa kata korang sertai peraduan menarik ni. Pizza Hut nak belanja korang kenduri Raya Looooooooong Party Box. Lagi ramai, lagi meriah!

Cara nak join peraduan ni senang je tau. Ikut langkah di bawah.

[LANGKAH 1] Post foto potret keluarga Raya anda yang paling cantik di Facebook atau Instagram.

[LANGKAH 2] Tag @pizzahutmalaysia dan #LongestPotretRaya!

[LANGKAH 3] Serahkan butiran dalam borang ini: https://forms.gle/LcXK224nuMA3WwJe8

Ramadan dan Raya korang akan lebih meriah dan sempurna dengan Pizza Spicy Krunch dan Looooooooong Party Box.

Nak info lebih lanjut tentang promosi? Korang boleh klik di sini.


PKP 3.0 Buat Malaysia Rugi RM1 Bilion Sehari, Kata Muhyiddin

Kerajaan telah mengalami kerugian sebanyak RM1 bilion setiap hari sepanjang perintah kawalan pergerakan (PKP 3.0) dilaksanakan, kata Perdana Menteri Tan Sri Muhyiddin Yassin.

Bercakap pada Rancangan Pemulihan Nasional semalam, Muhyiddin berkata keputusan untuk melaksanakan PKP 3.0 bukanlah sesuatu perkara yang mudah, tetapi ia perlu bagi mengeluarkan Malaysia dari krisis COVID-19 dengan cepat demi kesihatan dan kelangsungan hidup semua orang.

Dengan bantuan pakej ransangan ekonomi dan bantuan kewangan Pemerkasa Plus bernilai RM40 bilion dengan suntikan fiskal RM5 bilion diumumkan semalam. Muhyiddin berharap bantuan ini mampu untuk meringankan beban yang ditanggung oleh setiap rakyat Malaysia.

Menteri Kewangan Datuk Seri Tengku Zafrul Abdul Aziz sebelum ini mengatakan bahawa negara mengalami kerugian sebanyak RM2.4 bilion setiap hari semasa MCO pertama dan angka itu jatuh kepada RM300 juta setiap hari semasa MCO 2.0 setelah lebih banyak sektor ekonomi dibenarkan beroperasi.

KKM beri bayangan sistem kesihatan Malaysia berada di ambang lumpuh. Klik pautan di bawah untuk membaca.

KKM Beri Bayangan Sistem Kesihatan Malaysia Berada Di Ambang Lumpuh

Barisan Doktor Pakar Rayu Kepada Kerajaan, Pengurusan COVID-19 Di Malaysia Tak Terkawal

Sistem Kesihatan Di Peringkat ‘Breaking Point’, Katil Hospital Di Seluruh Malaysia Hampir Penuh


PKP Di Kuala Lumpur, Selangor, Johor Dan Pulau Pinang Kekal, Disambung Dua Minggu Lagi

Menteri Kanan (Keselamatan), Datuk Seri Ismail Sabri Yaakob pada hari ini telah mengumumkan pelaksanaan Perintah Kawalan Pergerakan (PKP) akan dilanjutkan sehingga 4 Mac 2021 bagi Wilayah Persekutuan (Kuala Lumpur), Selangor, Johor dan Pulau Pinang.

PKP DI WP KUALA LUMPUR, SELANGOR, JOHOR & PULAU PINANG DILANJUTKAN SEHINGGA 4 MAC 2021 pic.twitter.com/IChkq7NnCY

— MAJLIS KESELAMATAN NEGARA JABATAN PERDANA MENTERI (@MKNJPM) February 16, 2021

Manakala 10 lagi negeri iaitu Pahang, Perak, Negeri Sembilan, Kedah, Terengganu, Kelantan, Sabah, Melaka dan Wilayah Persekutuan (Labuan dan Putrajaya) pula akan melaksanakan Perintah Kawalan Pergerakan Bersyarat (PKPB).

Beliau turut berkata, pelaksanaan PKPB akan diteruskan bermula 19 Februari ini.

PELAKSANAAN PKPB MELIBATKAN NEGERI-NEGERI BERIKUT BERKUAT KUASA 19 FEBRUARI HINGGA 4 MAC 2021 pic.twitter.com/ey9gbe8bL3

Bagi negeri Perlis pula, pelaksanaan Perintah Kawalan Pergerakan Pemulihan (PKPP) akan berkuat kuasa dari 19 Februari hingga 4 Mac 2021.

PKPP DI SELURUH NEGERI PERLIS BERKUAT KUASA 19 FEBRUARI HINGGA 4 MAC 2021 pic.twitter.com/Q4y69RYfUt

Difahamkan keputusan itu dibuat selepas melihat hasil penilaian risiko dijalankan Kementerian Kesihatan (KKM) bersama sidang khas Jawatankuasa Teknikal PKP.

Kegiatan rentas daerah dan negeri masih tidak dibenarkan di negeri PKP tetapi tiada lagi sekatan radius 10km untuk daerah yang sama.

Untuk rekod, jumlah kes harian COVID-19 dalam negara mencatatkan angka 2,176 pada semalam (15 Januari) menjadikan jumlah keseluruhan 266,445 kes.

Ini beberapa artikel lain yang hangat di Vocket. Baca pada pautan di bawah.

Arab Saudi Tangkap Seorang Ustazah Kerana Berdakwah Dan Mengajar Al-Quran Di Rumah

Kotor Dan Tidak Peduli, Dua Warga Rohingya Berniaga Air Tepi Jalan ‘Claim’ Jenama Orang Lain


PKP Fasa 4 Benarkan Orang Ramai Keluar Secara Dua Orang Serentak

Umum tahu hari ini telah bermulanya Perintah Kawalan Pergerakan (PKP) Fasa 4. Melalui fasa keempat ini, dapat dilihat jumlah kes positif COVID-19 setiap hari ini semakin menurun sekaligus menandakan negara menuju ke landasan yang betul dalam memastikan rantaian COVID-19 dapat diputuskan.

Menerusi PKP Fasa 4, pihak kerajaan telah memberi kelonggaran dalam membolehkan ketua keluarga membawa seorang lagi ahli keluarga dalam membeli makanan, ubat-ubatan atau barangan keperluan harian.

Selain itu, individu yang keluar ke klinik atau hospital untuk mendapatkan rawatan atau perubatan juga turut dibenarkan. Perkara ini sedikit sebanyak dapat meringankan beban ketua keluarga atau ahli keluarga yang mahu membawa penumpang yang sedang sakit ke klinik mahupun hospital.

Diharap orang ramai dapat menurut PKP fasa keempat ini dalam memastikan rantaian COVID-19 dapat diputuskan dalam masa terdekat.

P/S: Jangan lupa pakai topeng muka ketika keluar rumah. Jika anda sedang mencari, tekan di sini kerana MR.DIY akan beri potongan harga RM10 untuk setiap pembelian sekotak topeng muka (50s). Cepat sebelum kehabisan stok.

Ketahui juga tiga keunikan e-Kitchen Ramadan di Selangor sepanjang bulan puasa ini.

3 Keunikan Utama e-Kitchen Ramadan Di Selangor Sepanjang Bulan Puasa Ini

PM Umum PKP Disambung Sehingga 12 Mei Dengan Sedikit ‘Kelonggaran’


PKPB Bakal Dilaksanakan Di Seluruh Selangor, Kuala Lumpur Dan Putrajaya Mulai 14 Oktober

Terkini, Perintah Kawalan Pergerakan Bersyarat (PKPB) akan dilaksanakan di Selangor, Kuala Lumpur dan Putrajaya, bermula tengah malam 14 sehingga 27 Oktober ini berikutan peningkatan kes COVID-19.

Menurut Menteri Kanan (Keselamatan), Datuk Seri Ismail Sabri Yaakob, berkata keputusan itu dibuat selepas mendengar nasihat Kementerian Kesihatan (KKM). Malah, keputusan itu dibuat susulan peningkatan dan penularan kes yang berlaku di Klang, Petaling dan banyak lagi.

Tambahnya, pelaksanaan penguatkuasaan PKPB itu tidak membenarkan sebarang pergerakan keluar masuk atau merentas daerah. Walau bagaimanapun, bagi pekerja yang perlu merentas daerah dibenarkan dan perlu menunjukkan pas kerja atau surat kebenaran daripada majikan.

Selain itu, hanya dua orang dari sebuah rumah dibenarkan keluar untuk membeli barangan keperluan. Semua sekolah, institusi pengajian tinggi, institut latihan kemahiran, TADIKA, TASKA, pusat tahfiz, taman awam dan pusat rekreasi serta majlis perkahwinan turut ditutup.

Malah, masjid dan rumah ibadat bukan Islam juga ditutup. Akan tetapi, semua kegiatan ekonomi di ketiga-tiga negeri dan wilayah persekutuan ini masih lagi dibenarkan beroperasi seperti biasa tetapi pusat hiburan dan kelab malam adalah tidak dibenarkan.

Sementara itu, kami kongsikan artikel berkaitan dengan COVID-19 pada pautan di bawah.

Selepas Pusat Beli-Belah 1 Utama, Mid Valley Megamall Dan The Gardens Pula Sahkan Kes Positif COVID-19

100 Peratus Murid SK Bangsar Tidak Hadir Ke Sekolah Hari Ini Selepas Dua Kes Positif COVID-19


PKPB Bolehkan Empat Sekeluarga Keluar Rumah Menaiki Sebuah Kenderaan

Mulai diumumkan dengan syarat yang ketat pada fasa awal Perintah Kawalan Pergerakan (PKP), nampaknya syarat untuk orang ramai keluar rumah semakin dilonggarkan bersempena dengan PKPB yang berlangsung bermula esok iaitu 4 Mei 2020.

Menerusi kenyataan terbaru Menteri Kanan (Keselamatan), Datuk Seri Ismail Sabri Yaakob, pihak kerajaan sedia membenarkan kenderaan persendirian memuatkan sehingga empat penumpang maksimum dengan syarat semuanya mestilah daripada keluarga dan rumah yang sama.

Tambahnya lagi, isu penjarakan sosial sememangnya tiada masalah dalam kalangan keluarga yag tinggal serumah sekaligus membenarkan ahli keluarga untuk keluar bersama sempena PKPB.

Pengumuman yang dibuat ini walau bagaimanapun tidak tertakluk kepada individu yang membawa kawan dimana tindakan bakal diambil buat pihak yang mengingkar arahan.

P/S: Jangan lupa pakai topeng muka ketika keluar rumah. Jika anda sedang mencari, tekan di sini kerana MR.DIY akan beri potongan harga RM10 untuk setiap pembelian sekotak topeng muka (50s). Cepat sebelum kehabisan stok.

Bersempena dengan musim PKP, Pos Laju sedia menawarkan kerja dengan komisyen mencecah RM6,000.

Lambakan Parcel Ketika PKP, Pos Laju Tawar Kerja Dengan Komisyen Mencecah RM6,000

PKP Fasa 4 Benarkan Orang Ramai Keluar Secara Dua Orang Serentak

PM Umum PKP Disambung Sehingga 12 Mei Dengan Sedikit ‘Kelonggaran’


PKPB Di Kuala Lumpur, Selangor Dan Putrajaya Disambung Dua Minggu Lagi

Menteri Kanan Pertahanan Ismail Sabri Yaakob hari ini mengumumkan Perintah Kawalan Pergerakan Bersasar (PKPB) di Kuala Lumpur, Selangor dan Putrajaya disambung untuk tempoh 14 hari lagi sehingga 9 November ini.

Pengesahan pelanjutan PKPB itu sekaligus menjadikan tempoh PKPB yang dilalui warga Lembah Klang ketika ini yang bermula sejak 14 Oktober lalu bakal bersambung selama dua minggu lagi.

Kerajaan bersetuju lanjutkan #PKPB di Wilayah Persekutuan Kuala Lumpur, Selangor dan Putrajaya selama 14 hari lagi bermula 27 Okt hingga 9 Nov 2020 – Menteri Kanan (Keselamatan), Datuk Seri Ismail Sabri Yaakob pic.twitter.com/kHfZ0Q2KFz

— BERNAMA Radio🇲🇾 (@bernamaradio) October 26, 2020

“Setakat ini penilaian mendapati masih terdapat lokasi berisiko tinggi bagi penularan jangkitan Covid-19 sama ada di Kuala Lumpur, Putrajaya dan Selangor.

“Mengambil kira penilaian terhadap penularan itu, maka kerajaan bersetuju melanjutkan PKPB di negeri berkenaan selama 14 hari bermula 27 Oktober (esok) sehingga 9 November,” katanya dalam sidang media hari ini.

SOP untuk PKPB yang dilanjutkan ini menurutnya difahamkan masih menggunakan peraturan dan arahan yang telah dikeluarkan pihak kerajaan sebelum ini.

Baca juga perkongsian kami sebelum ini mengenai perkembangan semasa COVID-19 melalui pautan di bawah.

Pakar Jangka Gelombang Ketiga COVID-19 Di Malaysia Berlarutan Hingga Tahun Depan

Saintis Dakwa Kumpulan Darah O Lebih Selamat, Kurang Risiko Dijangkiti COVID-19

Dr Noor Hisham Buat Kemunculan Istimewa, Bantu BoboiBoy Tewaskan COVID-19


10 Tip Jadi Ibu Yang Tenang Dalam Pengurusan Rumah Tangga

Apakah benar jadi ibu bekerja lebih kuat cabarannya berbanding ibu suri rumah tangga? Tolak ke tepi perbandingan itu kerana seorang wanita berstatus ibu pasti mengalami pelbagai liku dalam mengendalikan rumah tangga masing-masing.

Apa yang membezakan antara ibu A dan ibu B ialah cara menghadapinya. Nak tak nak, kerja rumah tangga sememangnya tak akan pernah habis. Mengurus dan mengemas pakaian, dapur, dan anak adalah rutin yang perlu dilalui setiap hari.

Panjatkan rasa syukur kerana tanggungjawab ibu ialah satu anugerah dari-Nya yang patut anda lakukan sebaik-baiknya. Dengan ketenangan, inshaAllah semua kerja menjadi senang dan teratur.

Bagaimana? Ini 10 tip mencipta ketenangan sewaktu menggalas tanggungjawab sebagai seorang ibu kepada anak-anak yang menjadi waris agama dan bangsa.

Menetapkan prioriti kepada perkara-perkara yang perlu dilakukan setiap hari dapat membantu produktiviti hari tersebut. Cuba kategorikan perkara-perkara yang perlu dilakukan dalam bentuk senarai.

i. Senarai Amat Penting
ii. Senarai Kurang Penting
iii. Senarai Tindakan Segera
iv. Senarai Boleh Dilakukan Kemudian

Dengan cara ini, kita tidaklah terkejar-kejar membuat sesuatu kerja, kerana sudah membuat senarai prioriti. Selesaikan perkara yang penting dan perlu tindakan segera dahulu, diikuti perkara yang kurang penting.

Anda boleh tulis senarai ini di dalam aplikasi telefon seperti Google Calendar, atau tulis di dalam diari atau planner, atau menampal nota ‘Post It’ di tempat yang mudah dilihat.

Amalan yang dibuat berkali-kali dan konsisten akan menjadi tabiat. Apabila sesuatu amalan sudah jadi tabiat atau kebiasaan, urusan jadi lebih mudah dan tenang. Mungkin pada awalnya sahaja berasa kekok sedikit, namun alah biasa tegal biasa.

Biasakan diri untuk tidak menangguh kerja atas alasan malas. Selesaikan mana-mana urusan secepat yang mampu. Dalam kata lain jadi produktif! Kemudian beralih kepada urusan lain pula. Dengan cara ini banyak urusan boleh diselesaikan dalam satu hari.

Latih diri supaya tidak menghabiskan waktu untuk hal yang kurang penting seperti menonton televisyen atau melayari media sosial terlalu lama hingga urusan keluarga terabai. Amalan ini juga jika tidak diubah, akan menjadi tabiat juga.

Anda rasa tiada masa dan sukar ke majlis ilmu sejak bergelar ibu. Itu bukan satu alasan sekiranya anda tidak cuba untuk tetapkan satu ruang agar anda boleh dengar kuliah atau ceramah.

Pilih video atau audio kuliah yang sesuai dan disampaikan oleh penceramah yang anda gemari. Walaupun tidak dapat hadir secara bertemu muka, namun ilmu tetap diperolehi.

Ilmu ini tidak bermaksud ilmu agama semata-mata, ia boleh meliputi pelbagai cabang. Boleh juga mendalami ilmu motivasi atau pembangunan diri. Motivasi perlu diperbaharu untuk kekalkan momentum.

Menjalani rutin yang sama setiap hari pasti membosankan. Tambah pula diri diperah sehingga kehabisan tenaga di penghujung hari atau minggu.

Bagi muslimah, amalan solat, zikir, membaca Al Quran dan doa dapat memberi ketenangan dan mengembalikan tenaga. Jika mampu mengerjakan solat malam, lakukanlah.

Selain itu, ada ibu memperuntukkan sedikit masa untuk bersarapan di luar di hujung minggu atau berlibur bersama rakan-rakan tatkala suami menjaga anak-anak di rumah.

Ada juga suami yang memahami dan menghargai dengan menghantar isteri ke spa kecantikan dan kecergasan. Hakikatnya, biarpun hanya 5 ke 10 minit untuk menikmati masa sendirian, ia amat bermakna buat diri anda dari segi emosi dan tenaga.

Bagi yang mampu, tak ada salahnya memanfaatkan teknologi bagi membantu kerja rumah supaya lebih efisien agar dapat menjimatkan masa dan mengurangkan tenaga sewaktu melakukan kerja-kerja renyah di rumah.

Penggunaan peralatan elektrik seperti periuk nasi elektrik, mesin basuh, penyapu dan mop kain mikrofiber, dan vakum automatik sangat membantu kerja-kerja rumah siap dengan cepat.

Anak bukan ‘tuan’ buat kedua orang tua. Disebabkan itu wajar anda didik anak-anak daripada kecil untuk kongsi rasa tanggungjawab di rumah agar dapat membantu mengurangkan beban ibu bapa. Disamping itu, anak-anak dapat belajar hidup berdikari.

Jika mampu, baju kotor boleh dicuci atau dikeringkan di kedai dobi layan diri dan boleh mengupah servis pembersih sambilan selepas waktu kerja atau di hujung minggu.

Bantuan suami juga boleh dipinta sama ada dalam bentuk tenaga atau kewangan bagi menyediakan alternatif dalam urusan kerja rumah. Dengan cara ini, ibu akan mempunyai lebih masa untuk diluangkan bersama keluarga.

Sungguh, tanggungjawab sebagai ibu amat berat untuk ditanggung. Namun begitu, besar juga pahalanya apabila dapat menunaikan tanggungjawab dengan baik dan termampu.

Peranan ibu merupakan satu anugerah dari Allah di mana ibu akan berasa bahagia apabila ia dilaksanakan dengan penuh rasa syukur. Segala momen makan bersama, beriadah bersama, waktu tidur atau belajar bersama anak sebagai suatu keindahan dalam hidup yang Allah kurniakan pada ibu.

Walaupun begitu banyak kerja seorang ibu, tapi tidak mustahil semuanya dapat diselesaikan. Mohon pada Allah supaya diberi keberkatan waktu dan rezeki sepanjang hidup kita.

Ikhlas dalam melakukan tanggung jawab kepada keluarga juga bernilai ibadah.

Lakukan beberapa aktiviti serentak memang satu sikap seorang ibu yang proaktif. Bayangkan sewaktu memasak, boleh hidupkan mesin basuh atau mencuci pinggan mangkuk di sinki. Sewaktu mandi, boleh mencuci dinding atau lantai bilik mandi. Dua, tiga kerja akan siap serentak. Jimat masa dan tenaga ibu. Ibu kurang penat, kerja tetap selesai.

Bagaimana mahu jaga dan sayang orang lain jika diri sendiri terabai? Diri ibu sendiri perlu diberi perhatian terutama aspek kesihatan, kebersihan dan juga penampilan. Apabila ibu sihat dan tenang, auranya juga akan dirasai oleh anak-anak dan suami.

Bagi memastikan kesihatan sentiasa baik, ibu boleh amalkan makan dengan teratur dan seimbang dari segi khasiatnya setakat yang mampu. Tambah makanan tambahan (supplement) untuk memastikan kecergasan dan badan bertenaga.

10 tip ini hanya panduan buat anda. Mungkin ada cara lain yang lebih sesuai kerana anda lebih mengenali diri sendiri. Jangan kecewa jika rasa diri bukan seorang ibu yang baik.

Tiada ibu yang sempurna di dunia ini. Yang ada hanya ibu yang sempurna di mata anak-anak. Be cool dan tenang, agar jadi ibu yang berbahagia.


Adidas Hasilkan Model UltraBOOST Paling Selesa Setakat Ini

Bagi peminat setia jenama Adidas, pasti tahu betapa selesanya memakai kasut yang menggunakan teknologi BOOST ini. Untuk model kegemaran ramai UltraBOOST, Adidas bakal menambah lagi keselesaan kasut berkenaan dengan teknologi Clima.

Model dengan teknologi Clima pernah muncul untuk model ClimaCOOL dan Adidas mencuba pula teknologi ini untuk kasut UltraBOOST. Kain Primeknit yang lebih loose digunakan untuk memastikan pengudaraan yang lebih pada bahagian kaki.

3 warna akan dihasilkan iaitu triple white, triple black dan kelabu. Ianya tidak akan hadir pada tahun ini dan dijangka akan keluar pada April tahun hadapan. UltraBOOST dijual sekitar RM700 sebelum ini dan jangkakan model ini juga akan dijual pada harga yang sama. Cukup masa untuk resellers kumpul duit. Steady Adidas.


PKPB Disambung 4 Minggu Lagi, Tiada Perjalanan Rentas Negeri Balik Kampung Dibenarkan

Kegusaran rakyat Malaysia mengenai sama ada Perintah Kawalan Pergerakan (PKP) akan disambung atau tidak bersempena dengan sambutan Hari Raya akhirnya terjawab selepas Perdana Menteri mengumumkan PKPB akan dilanjutkan sehingga 9 Jun ini.

Pelanjutan itu menyaksikan larangan perjalanan antara negeri masih berkuatkuasa untuk sepanjang sambutan hari raya sekaligus tiada kebenaran untuk orang ramai pulang ke kampung halaman masing-masing tahun ini.

TERKINI | PKPB dilanjutkan lagi 4 minggu – PM@MuhyiddinYassin pic.twitter.com/fFgOrmhG0M

— Buletin TV3 (@BuletinTV3) May 10, 2020

“Justeru atas nasihat KKM dan MKN saya ingin mengumumkan PKPB yang berkuatkuasa sehingga 12 mei akan disambung sehingga 9 Jun 2020 iaitu selama empat minggu.

“Minta maaf banyak, demi untuk menjaga kesihatan kita semua perjalanan balik kampung rentas negeri tidak dibenarkan.

“Saya tahu ramai sedih tak dapat balik kampung beraya bersama keluarga, bersabarlah,” maklum beliau dalam sidang media sebentar tadi.

Perkara itu diumumkan Perdana Menteri Muhyiddin Yassin dalam siaran langsung perutusan khas pada petang ini yang disiarkan di seluruh negara.

PERUTUSAN KHAS | "Bila keadaan pulih sedikit masa lagi, saudara saudari boleh lah balik kampung menziarahi ibu bapa dan sanak saudara" – PM pic.twitter.com/T4oi0b0X99

Bagaimanapun, ziarah bagi sambutan hari raya dalam kalangan jiran dan komuniti terdekat masih dibenarkan dengan syarat SOP keselamatan perlu diterapkan untuk setiap tetamu yang hadir seperti menjaga jarak.

Antara syarat yang perlu dipatuhi menurutnya ia hanya boleh dilakukan terhadap jiran terdekat dan keluarga dalam negeri yang sama, dengan had maksimum 20 orang pada satu-satu masa.

“Jadi tak perlulah buat jamuan besar-besaran atau rumah terbuka. Setiap keluarga hendaklah mematuhi prosedur operasi standard (SOP) kesihatan seperti penjarakan sosial, pemakaian penutup mulut dan hidung, dan amalan kebersihan kendiri seperti penggunaan cecair pembasmi kuman sepanjang sambutan perayaan ini.

“Pastikan rumah sentiasa bersih. Basuh pinggan mangkuk, sudu garpu, periuk belanga dan lain-lain selepas digunakan untuk menjamu tetamu yang hadir,” katanya

Perintah Kawalan Pergerakan (PKP) mula dilaksanakan dalam negara sejak 18 Mac atau lebih kurang dua bulan yang lalu.

Ia susulan berlakunya peningkatan kes jangkitan COVID-19 dan langkah mengawal pergerakan dalam kalangan rakyat itu kemudiannya dilaksanakan dengan objektif untuk meratakan lengkung jangkitan dalam negara.

Kini selepas hampir dua bulan, PKP mula dilihat mencapai objektif utamanya apabila kes baru yang direkodkan setiap hari berada paras dua digit berbanding tiga digit sebelum ia diperkenalkan sebelum ini.

Malah, perdana menteri dalam sidang media sebentar tadi juga memaklumkan Malaysia berada di tangga keempat daripada 105 negara bagi kepuasan hati rakyat terhadap langkah kerajaan tangani COVID-19.

Dapatan itu menurut beliau adalah merupakan hasil kajian yang dijalankan negara jiran Singapura.

Disebabkan PKPB telah dilanjutkan, ini beberapa resipi yang anda boleh cuba buat dan mungkin jamu pada tetamu pada hari raya nanti. Klik pada pautan di bawah.

Tidak Perlu Ke Bazar Ramadan, Ini 5 Resipi Menarik Yang Sedap Dan Mudah Untuk Dicuba Di Rumah

Resipi Creme Brulee Lemak Berkrim Yang Sedap Dan Mudah Dibuat Ini Raih 1.2K ‘Shares’

Lebih 23K ‘Shares’, Resipi Almond Cluster Yang Sedap Dan Mudah Gunakan 2 Bahan Sahaja


‘P*kyu Mokhtar Radin’ – Khairy Bidas Bung Mokhtar, Anggap Dia Musuh Kesihatan Awam

Bekas Menteri Kesihatan, Khairy Jamaluddin semalam menyuarakan rasa tidak puas hati beliau terhadap Datuk Seri Panglima Bung Moktar bin Radin.

Bagi Khairy, Bung Mokhtar adalah penghalang kepada polisi-polisi yang beliau mahu kuatkuasakan bagi menyelamatkan rakyat Malaysia daripada tabiat merokok.

Beliau juga menganggap ahli parlimen Kinabatangan itu sebagai musuh kepada kesihatan dan menghadiahkannya dengan kata-kata seperti ‘pakyu’.

“Musuh kesihatan awam. Menentang undang-undang untuk mengawal produk merokok. Menentang semasa saya menjadi Menteri. Masih menentangnya [sehingga sekarang].

“Mungkin [dia] fikir rokok tidak menyebabkan kanser. Pakyu Mokhtar Radin. Nasib baik Sabah tak jatuh kat kamu,” katanya di Instastory dengan dimuak naik sekali gambar Bung Mokhtar.

Pakyu yang diucap Khairy kepada Bung Mokhtar sudah semestinya mempunyai maksud yang lain dan bukannya suatu kata yang membawa kepada kebaikan.

Menerusi pemerhatian The Vocket, Kenyataan ini dikeluarkan selepas kejadian kanak-kanak 2 tahun dari Bera, Pahang yang keracunan akibat tertelan cecair vape.

Kanak-kanak tersebut diberikan bantuan pernafasan selepas mengalami gejala batuk, muntah dan sesak nafas.

Ketika kejadian mencemaskan itu berlaku, terdapat peranti rokok elektronik (vape) pakai buang ditemui berada berdekatan dengan mangsa.

Di bahagian Instatory itu juga, Khairy turut menegaskan agar kerajaan dengan pantas meluluskan Rang Undang-Undang (RUU) Kawalan Produk Tembakau dan Merokok 2022 yang akan menjadi dinding kepada tabiat buruk serta mengurangkan kematian akibat merokok.

Difahamkan rasa tidak puas hati ini mula timbul selepas usaha Khairy untuk melulusakan RUU ini dihalang oleh Bung.

Orang kuat Kinabatangan itu juga turut menentang usaha Menteri Kesihatan sekarang, Dr Zaliha Mustafa untuk meluluskan RUU tersebut.

Bung Moktar dalam kenyataan beliau sebelum ini merasakan bahawa kerajaan perlu mementingkan penjagaan kesihatan awam berbanding melawan tabiat merokok.

Menurut Code Blue, Bung pernah berkata bahawa faktor-faktor yang menyebabkan Sabah miskin, dan salah satu daripadanya ialah akses yang tidak mencukupi kepada penjagaan kesihatan.

Beliau meminta kementerian kesihatan untuk meningkatkan taraf penjagaan kesihatan di seluruh negara dan bukannya melihat “rokok dan segala macam perkara” yang dianggapnya tidak penting.


Mahu Elak Keluarga Perasan, Lelaki Ini Pasang ‘Plash Speed’ Sebenar Dengan Bantuan Juruteknik

Sekiranya anda masih ingat, tular sebelum ini sebuah kartun Korea di mana seorang suami telah mendapatkan khidmat seorang juruteknik untuk memasang sebuah ‘router’ yang dinamakan sebagai Plash Speed hanya untuk memastikan si isteri tidak dapat mengesan perkara sebenar.

Gelagat dan kartun berkenaan yang lucu berjaya membuatkan video tersebut meraih lebih 10 juta tontonan di YouTube serta menjadi salah satu ‘strategi’ para suami dalam mendapatkan Sony PS5 serta mengelakkan si isteri tahu perkara sebenar. Anda boleh tonton di bawah untuk mengetahui dengan lebih lanjut.

Meskipun sekadar kartun, siapa sangka terdapat individu di Vietnam yang benar-benar merealisasikannya. Menariknya, beliau yang mendapatkan Sony PlayStation 5 tanpa pengetahuan ahli keluarganya turut membayar seorang juruteknik untuk memasang ‘router’ yang dibeli beliau.

Gaya juruteknik yang tampak berdedikasi dan disertakan dengan nombor hotline pada tepi Sony PS5 berjaya mencuri perhatian serta mengingatkan netizen tentang kartun berkenaan.

Difahamkan setakat ini, ahli keluarganya masih belum tahu mengenai strategi si suami yang membeli ‘router’. Walau bagaimanapun, melihatkan kepada berita ini yang tular seluruh dunia, berkemungkinan ahli keluarga beliau sudah mulai mengesyaki tindakan si suami. Diharap si suami tidak perlu menjual kembali Sony PlayStation 5 yang dibeli.

Sebelum ini tular berita di mana Sony PlayStation 5 sedia untuk dijual semula selepas baru sahaja dibeli selepas kantoi si suami membeli air purifier palsu.

Kantoi Beli ‘Air Purifier’ Palsu, Isteri Minta Suami Jual Konsol PS5 Semula

Mahu Jual Semula PS5 Dengan Harga Sehingga RM6,000, Tindakan Pemuda Ini Diperli Netizen


Platform Baru unifi Ini Boleh Bantu Persiapan Raya Anda! Ramadan Tetap Ramadan, Raya Tetap Raya

Kami yakin ramai yang rasa persiapan Ramadan dan raya tahun ni agak berbeza. Akan tetapi, jangan biarkan ia menghalang anda untuk menikmati keberkatan Ramadan dan kemeriahan Syawal kali ni. Anda masih lagi boleh menyambut Ramadan dan Lebaran dengan meriah!

Dengan unifi Ramadan Raya, anda boleh dapatkan pelbagai barangan untuk persiapan raya. Antaranya pakaian, aksesori, kuih raya, kelengkapan rumah dan macam-macam lagilah!

Tak salah untuk anda zahirkan rasa excited nak sambut raya. Seperti yang anda tahu, raya merupakan hari kemenangan kita lepas berjaya tahan hawa nafsu selama sebulan.

Anda pasti tercari-cari menu kegemaran yang selalu dijual di bazar Ramadan sepanjang PKPB ini bukan? Pencarian anda kini berakhir! Di unifi Ramadan Raya ada beberapa e-bazaar yang anda boleh pilih! Konsep e-bazaar ini sama sahaja macam bazar Ramadan biasa. Bezanya, anda buat pembelian dan pembayaran secara atas talian.

Maka, anda sudah tidak perlu nak sedih-sedih konon tak dapat merasa menu kegemaran bazar Ramadan okay! Yang bestnya, e-bazaar ni bukan hanya di KL namun terdapat juga di Johor, Sabah, Sarawak dan Selangor.

Baju lelaki, wanita dan kanak-kanak semuanya ada. Anda tinggal pilih sahaja mana yang berkenan di hati. Yang pastinya, kebanyakkan jenama yang ada di platform ni jenama lokal tau. Jadi, sambil membeli anda juga dapat menunjukkan sokongan kepada jenama-jenama tempatan yang ada di Malaysia ni!

Sesi virtual Ramadan Raya ni boleh menguatkan lagi ikatan sesama umat dan boleh menaikkan semangat sepanjang tempoh PKPB. Ini kerana, unifi nak membantu anda untuk merasakan Ramadan dan Syawal kali ni tetap sama macam Ramadan dan Syawal yang terdahulu!

Dengan sesi virtual bersama artis anda boleh cuba pelbagai resipi dan projek DIY yang menarik bersama mereka tau.

Yang menariknya, sesi virtual ni bukan ada satu topik sahaja tapi akan dipecahkan kepada 4 kategori. Topik pertama ialah Budaya, yang akan dihostkan oleh Radin. Artis jemputanya ialah Issey dan Sam Bunkface. Kategori kedua ialah Perdagangan yang akan dihostkan oleh Yaya Zahir. Artis yang terlibat ialah Betty Rahmad, Izzue Islam, Ummi Nazeera dan Hazeman!

Kategori ketiga pulak melibatkan Gaya Hidup. Dihostkan oleh Yasmin Hani, sesi ini akan melibatkan artis-artis seperti Diana Danielle, Zulin Aziz, Saharul Ridzwan dan Kamal Adli. Kategori Kerohanian pula akan dihostkan oleh Hafiz Hamidun. Ada Mawi dan Ustaz Fakhrul UNIC tau!

YES! Boleh! unifi mengalakkan para lokal vendor untuk join unifi Ramadan Raya ni bagi memeriahkan dan memberi lebih banyak pilihan kepada pembeli. Hanya register sahaja dekat link ni!

Platform ini sememangnya untuk membantu pengguna dan juga penjual untuk membeli belah dengan lebih senang ketika PKPB.

Walapun perintah berkurung kini dilonggarkan, tapi kebanyakkan masa rakyat Malaysia diwajibkan untuk duduk di rumah dan hanya keluar bila perlu. Tak kurang juga yang terpisah dari keluarga dan duduk bersendirian. So, internet dah jadi peneman anda panggil akrab ketika PKPB ni.

Risau internet tak cukup? Haa, unifi ada tawarkan pakej gempak untuk anda! Pengguna unifi kini boleh nikmati sehingga 999GB* data hotspot LTE pada harga RM59 je! Lebih mudahlah anda nak shopping di unifi Ramadan Raya, bekerja dari rumah atau nak hubungi yang tersayang.

Anda kena cepat dan rebut peluang keemasan ni sekarang sebab tawaran ni terhad ketika PKPB je. Untuk maklumat lanjut mengenai 999GB hotspot, anda boleh klik dekat SINI.

Jangan lupa untuk singgah membeli belah di unifi Ramadan Raya! unifi mengucapkan salam Aidilfiti buat anda. Ramadan tetap Ramadan, Raya tetap Raya!

Ketahui tiga cara pengguna unifi boleh dapatkan Wi-Fi yang lebih baik. Turut dikongsikan, kelebihan unifi Plus Box yang murah dan berbaloi buat anda sekeluarga.

3 Cara Pengguna unifi Boleh Dapatkan Penggunaan Wi-Fi Yang Lebih Baik

Ini Kelebihan Unifi Plus Box Yang Murah Dan Berbaloi Buat Anda Sekeluarga


Platform Fesyen Muslimah, Modanisa Kini Tiba Di Malaysia

Berlandaskan wawasan untuk menjadi peneraju utama fesyen sopan dalam talian, Modanisa.com, sebuah platform perintis fesyen sopan yang mendapat sambutan hangat di 140 negara kini bakal melebarkan sayapnya ke pasaran Asia Tenggara.

Melihat kepada trend hijabista di Malaysia, tidak hairanlah kenapa jenama dari Turki ini menjadikan Malaysia sebagai tapak permulaan buat mereka menembusi pasaran Asia Tenggara.

Modanisa.com mempunyai tujuh kategori produk daripada pakaian wanita (sut, jubah, loungewear, dan lingerie), pakaian untuk ke majlis (gaun, sut formal dan skirt) sehingga ke pakaian plus size, pakaian sukan dan pakaian renang.

A post shared by MIRA FILZAH (@mfmirafilzah)

Pelancaran rasmi laman sesawang dan platform aplikasi Modanisa.com di Kuala Lumpur baru-baru ini turut memperagakan busana daripada 850 jenama yang malar segar sepanjang zaman. Pertunjukkan fesyen sopan secara maya tersebut dijayakan oleh hijabista dan pempengaruh media social (influencer) seperti Mira Filzah, Dahlia Rizal dan Iman Troye.

Pelancaran tersebut turut dihadiri perwakilan dari Turki, Mustafa Aydemir, Naib Pengerusi Persatuan Ahli Industri dan Perniagaan Bebas Turki (MUSIAD Malaysia) dan Andrew Tan, Pengasas Minggu Fesyen Kuala Lumpur (KLFW).

“Syarikat kami merasa bangga kerana dapat menyatupadukan fesyen dan teknologi e-dagang yang canggih bagi memenuhi permintaan gaya hidup kaum Muslimah,” Kata Ketua Pegawai Eksekutif Modanisa.com, Kerim Ture.

Menurut Kerim lagi, Malaysia dipilih sebagai tapak permulaan mereka kerana hasil dari Laporan Digital Malaysia 2019 menunjukkan rakyat Malaysia mempunyai kecenderungan untuk berbelanja lebih tinggi melalui platform e-dagang.

Ture, salah seorang daripada 50 Pemimpin Ekonomi Islam yang disegani berkata Modanisa.com bertekad untuk menguasai pasaran di sini dengan menawarkan rangkaian fesyen sopan bergaya, ceria serta anggun.

Menurut Ture, variasi pilihan pakaian di Modanisa.com adalah untuk mereka yang ingin mengayakan pakaian yang trendy tanpa menjejaskan kesopanan.

Jenama-jenama di bawah Modanisa.com terdiri daripada pendatang baharu dalam industri hingga ke jenama fesyen sopan yang ternama dan utama di dunia termasuk TUVA, BENIN, REFKA, TAVIN, Everyday Basic, Luvic dan label plus-size ALIA – semuanya label persendirian yang dimiliki sepenuhnya oleh Modanisa.com.

Bagi yang berminat, anda boleh layari laman sesawang Modanisa.com atau muat turun aplikasi Modanisa di App Store atau Play Store. Selamat membeli belah!

Khabarnya butik stand alone pertama Uniqlo bakal dibuka di Damansara Avenue bulan depan, klik pautan di bawah untuk membaca.

Butik ‘Stand-Alone’ Pertama Uniqlo Malaysia Bakal Dibuka Di Damansara Avenue Disember Ini

Bagaimana But Timberland Ini Berjaya Menjadi Ikon Hebat Dalam Dunia Fesyen


Platform Kriptowang Luno Berjaya Mendapatkan Pengesahan Operasi Di Malaysia

Mula dibangunkan di London, platform kriptowang Luno berjaya menjadi aplikasi popular dalam menyimpan, menjual dan membeli kriptowang. Terbaharu, Luno berjaya menjadi platform kriptowang pertama yang mendapat pengesahan dari Malaysia untuk beroperasi secara sah sebagai pertukaran aset digital.

Menurut pengarah urusan Luno, David Low Luno, mereka sememangnya gembira dengan berita ini memandangkan Luno sudah masuk ke pasaran Malaysia sejak 2015. Pengesahan daripada Suruhanjaya Sekuriti secara tidak langsung memberi keyakinan buat orang ramai untuk menggunakan platform ini.

Difahamkan sejak Jun 2019, cuma tiga platform pertukaran kriptowang yang dibenarkan beroperasi di Malaysia iaitu Luno, Tokenize dan SINEGY. Setiap platform perlu mengambil masa 9 bulan serta memastikan platform ini bebas daripada sebarang masalah sebelum diberi pengesahan daripada Suruhanjaya Sekuriti.

Berdasarkan pengesahan yang diterima Luno, pastinya orang ramai di Malaysia lebih yakin untuk menggunakan platform ini untuk berdagang dan menyimpan kriptowang.

Pada tahun lalu, Luno dilaporkan sedia melabur lebih RM25 juta kepada ekonomi Malaysia. Selain itu, Facebook difahamkan sedang cuma membangunkan kriptowang tersendiri.

Aplikasi Kriptowang Luno Sedia Untuk Melabur Lebih RM25 Juta Kepada Ekonomi Malaysia

Facebook Mungkin Perkenalkan Kriptowang Tersendiri Bermula Tahun Hadapan


Platform Simpanan Emas Patuh Syariah, HelloGold Umum Tutup Operasi Di Malaysia Pada 2 Februari 2023

Berjaya muncul sebagai platform simpanan emas pertama, HelloGold pada harini telah mengumumkan akan menutup operasi mereka di Malaysia pada 2 Februari 2023 ini.

Untuk pengetahuan, HelloGold merupakan sebuah platform yang memudahkan pengguna membeli dan menjual emas secara terus menerusi aplikasi. Difahamkan langkap penutupan operasi di Malaysia ini dibuat berikutan tidak lagi mempunyai titik komersial pada keadaan pasaran semasa.

Sementara itu, pengguna HelloGold yang masih berpeluang membeli dan menjual emas pada akaun HelloGold sehingga 7 pagi, 2 Februari 2023.

Pihak HelloGold akan menjual sebarang simpanan emas pengguna akaun yang tidak membuat jualan sebelum tarikh tersebut dan bakal dikreditkan kepada akaun pengguna dalam tempoh 5 hari bermula 2 Februari 2023 ini.

Sekiranya anda mempunyai akaun HelloGold, kami menyarankan untuk segera menjual emas seawal hari ini memperlihatkan keadaan harga emas semasa yang boleh dikatakan agak tinggi.


‘Platoon’ Filem Papar Sisi Hodoh Amerika

Platoon adalah salah sebuah daripada tiga buah filem Perang Vitenam yang memaparkan sisi hodoh negara imperialis Amerika sebagai pembuli negara-negara kecil miskin yang diarahkan oleh Oliver Stone.

Filem ditulis sendiri oleh beliau dan dibintangi oleh Tom Berenger, Willem Dafoe dan menyaksikan kemunculan pendatang baru pada era awal 80an, yakni aktor Charlie Sheen. Manakala Johnny Depp juga turut muncul dibeberapa babak menjadi pelakon pembantu dalam filem ini.

Platoon diriliskan pada 19 Disember, 1986, dengan kutipan mencecah USD138.5 juta di Amerika Utara sahaja. Paling menakjubkan filem ini hanya melibatkan kos pembikinan bajet skala kecil yakni hanya sejumlah USD6 juta sahaja diperlukan.

Kejayaan paling manis bagi filem ini sudah tentulah apabila ianya berjaya dijulang sebagai FILEM TERBAIK pada ANUGERAH ACADEMY pada tahun 1986. Oliver Stone juga diangkat sebagai PENGARAH TERBAIK, disamping Suntingan Filem Terbaik dan Adunan Bunyi Terbaik di pesta filem berprestij tersebut.

Bahkan pada tahun 1998 Institut Filem Amerika telah meletakkan Platoon ditempat ke-83 dalam senarai”AFi’s 100 years… 100 Movies semasa pemilihan.

Platoon adalah filem Hollywood pertama yang ditulis dan diarahkan oleh seorang veteran Perang Vietnam, iaitu Oliver Stone sendiri yang pernah berkhidmat sebaga Prajurit di Vietnam.

Oliver membuat filem ini  untuk menentang wawasan perang yang digambarkan oleh John Wayne dalam sebuah filem perang berjudul The Green Berets.

Filem berkisah kepada seorang anak muda mentah Amerika yang bernama Chris Taylor menjadi sukarelawan U.S. Army pada 1967 di Vitenam. Dia ditugaskan dalam platun infantri berhampiran sempadan Kemboja. Platun tersebut dikepalai oleh dua askar yang berpengalaman iaitu Staf Sarjan Robert “Bob” Barnes dan Sarjan ELias.

Platun ini jadi bermasalah apabila berlaku perebutan kuasa dan ‘politik dalaman’ untuk menentukan siapa yang lebih berkuasa dan siapa ketua?

Prebet-prebet terpaksa memilih sama ada ingin berada dibawah ‘kuasa dan telunjuk’  Staf Sarjan Bob (Tom Berenger) yang lebih dominan, ramai orang kanan dan  ‘jahat tak nampak’ walaupun pada luarannya kelihatan baik; atau memilih untuk berada bersama Sarjan Elias (Willem Dafoe), yang lebih sado, kepala gila dan kaki ganja tapi berhati muliya dan masih bersikap rasional.

Taylor tersepit di antara keduanya. Tetapi pada saat-sat akhir memilih untuk berada dalam kem Sarjan Elias disebabkan tidak tahan lagi melihat kekejaman, pembunuhan, rogol dan pencabulan hak asasi rakyat miskin Vitenam yang dilakukan oleh Staf Sarjan Bob dan kuncu-kuncunya.

Melihat pembunuhan demi pembunuhan yang dilakukan oleh pasukan platunnya membuatkan emosi dan mental Taylor begitu terganggu. Ingat, Chris Taylaor adalah budak mentah!

Niat awalnya untuk berkhidmat terhadap negaranya demi semangat patriotik kini dipersoalkan kembali. Propaganda yang dimainkan oleh media Zionis sangat berlainan sekali dengan apa yang sebenarnya berlaku di Vietnam itu sendiri.

Media propaganda Amerika memutar belitkan fakta dan menggambarkan tentera komunis Viet Cong Utara sebagai kejam dan jahat sedangkan realiti sebenar yang dilihat oleh Chris Taylor di depannya menunjukkan [latunnya yang tidak bersikap seperti seorang manusia.

Filem ini cuba bercakap soal survival tapi dalam masa yang sama memaparkan sisi busuk tentera Amerika yang tidak diketahui ramai termasuk warga Amerika sendiri, dan Oliver Stone memang cekap dan pakar soal begini. Sesiapa yang pernah melihat sebuah lagi filem hasil tangan Oliver, JFK pasti tahu tentang ini.

Pertembungan diantara KEM Bob dan KEM Elias yang selama itu cuba ditutup rapi dan cuba dielakkan selagi yang termampu disebabkan perasaan masih termalu alah akhirnya tidak dapat dibendung lagi.

Kemuncaknya apabila Staf Sarjan Bob dan budak-budak macainya mengamuk dan menggila dengan membunuh keluarga petani miskin dan merogol gadis-gadis petani di kampung tersebut sesuka hati dek kerna terlampau marah dengan kematian salah seorang rakan anggota platun mereka dibunuh komunis Viet Cong!

Staf Sarjan Bob dan pengikutnya merasakan para petani di kampung tersebut turut bertanggung jawab dan bersubahat dengan melindungi dan memberikan bantuan kepada tentera-tentera tikus Viet Cong.

Hal tersebut akhirnya disedari oleh Sarjan Elias (satu-satunya anggota platun yang berani dan dapat menghentikan perbuatan kotor celaka Staf Sarjan Bob dan juak-juaknya) walaupun agak sudah terlambat. Nasi sudah jadai bubur. Jenayah sudah berlaku.

Wajah Staf Sarjan Bob penuh dengan kejahatan tersirat apabila penonton melihat cara dia tersenyum dengan bibirnya yang sumbing dan parut yang jelas kelihatan di sekeliling mata akibat kecederaan lama perang.

Bagaimanapun dia tetap masih tidak dapat mencantas ‘kuasa’ Sarjan Elias disebabkan anggota-angota platun termasuk orang-orang kanannya sendiri memandang tinggi dan mempunyai perasaan hormat kepada Elias disebabkan beliau seorang ketua dan askar yang sangat berani dan berpengalaman di medan-medan tempur berhadapan dengan askar Viet Cong.

Perlisihan tidak dapat dielakkan dan disembunyikan lagi. Ibarat api dalam sekam. Keduanya mempunyai ego dan perspektif yang berlainan dalam perang kotor Vietnam. Masing-masing mempunyai cara dan perangai peribadi yang kontra.

Tamat saja pertempuran terakhir, anggota Platun kembali ke kem. Di situ Sarjan Elias mengambil kesempatan untuk membuat ‘LAPORAN’ terhadapt Staf Sarjan Bob dan anggota-angota yang telah merogol gadis petani tempohari kepada ketua atasan mereka yakni Leftenan Wolfe, seorang yang tidak berapa dihormati oleh anggota bawahannya sendiri disebabkan faktor pengalaman perang dan usia yang terlalu muda. Lepasan univerisiti yang diberikan jawatan dalam tentera.

Perlakuan haiwaniah yang dilakukan oleh sesetengah askar Amerika tidak dapat diterima oleh norma masyarakat sivil. Kotor dan cabul! Sisi gelap yang sukar diterima oleh manusia yang waras. Kejam. Sadis. Syaitan.

Laporan yang dibuat oleh Sarjan Elias diterima dengan endah tak endah oleh pegawai atasannya. Barangkali disebabkan oleh kesibukan berperang, kekurangan fasiliti, ramai askar terbunuh, masa dan lain-lain, maka laporan oleh Sarjan ELias dianggap sebagai hal remeh temeh oleh Leftenan Wolfe serta ditangguh untuk di bincangkan di lembaga displin serta dibicarakan di Makhamah Tentera Amerika.

Taylor dalam diam-diam berpihak kepada Sarjan Elias dan cuba untuk terlibat sama sebagai saksi utama jenayah perang tersebut. Dia lebih banyak mendekati kem Elias, walaupun kumpulan tersebut kelihatan seperti budak-budak jahat yang suka hisap ganja di dalam berek kem.

Staf Sarjan Robert “Bob” Barnes memerhatikan perkara ini dari jauh. Dia bukan bodoh. Dia sedar Sarjan Elias dan Taylor sedang cuba kenakan dia. Jadi Bob cuba merancang suatu ‘kemalangan tidak disengajakan’ ke atas bekas kawan baiknya Sarjan Elias.

Klimaks kepada filem ini menyaksikan ‘patriot Amerika sebenar’ yang bernama Sarjan Elias ini mati ‘terbunuh’ (atau dibunuh oleh anggota platunnya sendiri).

Babak Sarjan Elias mengangkat tangan ke atas dan melutut selepas cedera ditembak Staf Sarjan Bob tapi dia masih sempat melarikan diri dalam keadaan cedera parah dikejar pula tentera Viet Cong Utara tapi sayang tidak sempat diselamatkan setelah helikopter Amerika baru saja berlepas pergi.

Kematian Sarjan Elias disaksikan oleh platunnya sendiri dari atas helikopter dengan perasanan bercampur baur; bersalah, pilu dan lega. Kejadian pilu ini berlaku seiring dengan skor muzik yang amat menyentuh perasaan.

Babak tersebut adalah kemuncak naratif filem ini dan sebuah fragmen yang paling menyayat hati dan membuatkan penonton mula terfikir, SIAPA MUSUH SEBENAR AMERIKA?

Apakah benar Komunis Viet Cong Utara pimpinan Ho Chi Minh itu menjadi ancaman besar keapada warga Amerika? Benarkah musuh utama dan ancaman terbesar berada jauh di negara miskin seperti Vitenam, atau sekumpulan manusia yang sedang berselindung disebalik pentadbiran dalam Rumah Putih itu sendiri.

Dalam Platoon, Oliver Stone cuba memberitahu penonton secara tersirat bahawasanya bukan sahaja gadis petani vietnam, penduduk kampung miskin yang tak berdosa dan Sarjan Elias menjadi mangsa bahkan Staf Sarjan Bob dan kuncu-kuncunya juga turut menjadi mangsa dengan meletakkan diri mereka sebagai Penjenayah Perang Vietnam.

Filem ini bermain dengan emosi dan psikologi perang itu sendiri walaupun hanya pada peringkat permukaan sahaja.

Bagaimana pun Oliver Stone pada waktu itu belum berani mendedahkan tentang Agent Orange; iaitu semburan bahan kimia terlarang oleh Militari Amerika di sungai-sungai di seluruh Vietnam yang mengakibatkan KECACATAN MUTASI terhadap warga Vietnam sampai ke hari ini.

Benarlah seperti yang dikata – dalam perang tiada siapa yang menang, ‘Menang jadi arang kalah jadi abu’. Sejarah tertulis bahawa Amerika telah kalah dalam keadaan paling memalukan dalam perang yang paling panjang dalam sejarah dunia moden di Vietnam. Doi Moi!

Itu jugalah yang berlaku di dalam PERANG SYRIA hari ini apabila MEDIA PROPAGANDA ZIONIS ANTARABANGSA cuba menjadikan rakyat Syria sebagai KAMBING HITAM, dengan menimbulkan penipuan dan mencetuskan perperangan diantara Sunni dan Syiah.

Media mempunyai agenda jahat dengan cuba mengapi-apikan isu ini. Sehingga kita boleh sahaja terlupa bahawa musuh sebenar adalah ZIONIS yang mengawal media, bank-bank kapitalis brengsek, persatuan pengeluar senjata dan Presiden Amerika Serikat yang berada dibawah telapak kaki mereka.


Playing With Fire Karya Yang ‘Fun’ Dan Padat Dengan Pengisian

Akhirnya filem Playing with Fire telah berada di pawagam terdekat anda. Pasti ada daripada anda yang teruja dengan tayangan filem ini.

Sedikit sinopsis, filem ini mengisahkan tentang kehidupan beberapa ahli bomba yang berubah apabila terpaksa menjaga tiga anak saudaranya dimana telah diselamatkan dalam satu kebakaran.

Walaupun para bomba tersebut merupakan bomba terlatih dan bersedia untuk menghadapi pelbagai kemungkinan, tetapi menjaga budak-budak merupakan cabaran terbesar buat mereka.

Kami tidak mahu mengulas lebih lanjut tentang filem Playing with Fire ini kerana kami rasakan ianya lebih baik jika kami hanya sekadar bercerita tentang pengalaman kami menonton filem ini dan menyentuh hanya beberapa aspek dalam filem ini sahaja.

Bagi kami, filem Playing with Fire ini digarap dengan baik dan padat dengan penceritaan sehingga anda tidak berasa puas menonton dan ingin menonton lagi dan lagi.

Pada permulaan filem agak ‘slow’ tetapi plot cerita filem ini disusun dengan baik daripada misi padamkan kebakaran sehinggalah cabaran-cabaran ketika menjaga budak-budak tersebut. Pelbagai adegan yang melucukan dalam filem ini pastinya buat anda penat ketawa.

Kita dapat lihat yang flow pengenalan setiap watak digarap dengan baik. Disebabkan itu, setiap watak dapat ditonjolkan dengan sangat baik kerana memiliki karakter-karakter tersendiri.

Malah, setiap watak diketengahkan dengan baik dan nampak ‘hidup’ serta menyerikan filem ini.

Bagi kami, John Cena berjaya membawa wataknya dengan baik sekali. Siapa sangka John Cena mampu membawa watak yang kelihatan serius tetapi masih mampu deliver lawak cukup bersahaja.

Sedikit spoiler, rupa-rupanya watak Jake Carson yang dibawakan oleh John Cena cukup meminati kumpulan K-Pop iaitu BTS. Tidak percaya? Anda kena tonton sendiri filem ini.

Dalam sesuatu filem pastinya akan ada mesej yang cuba disampaikan. Jadi, dalam filem Playing with Fire ini padat dengan mesej kekeluargaan dan pastinya akan bermain dengan emosi anda.

Pastikan anda membawa tisu kerana pengakhiran filem ini akan membuat mata anda berkaca dan mungkin akan membuat anda menangis.

Mungkin laman kritik tidak memberikan rating yang tinggi tetapi bagi kami filem ini just nice untuk ditonton. Kami memberikan filem ini 7/10 bintang dan anda harus tonton filem ini di pawagam terdekat anda.

Kami memberikan rating tersebut kerana filem ini sarat dengan mesej dan penuh dengan lawak yang just nice. Mungkin bukan karya yang sempurna tetapi cukup menghiburkan!

Apa kata anda lihat sisi kelakar John Cena dalam filem Playing With Fire pada pautan di bawah ini.

Lihat John Cena Tonjolkan Sisi Karakter Yang ‘Fun’ Dalam Playing With Fire

Tonton Trailer Rasmi Playing With Fire Menampilkan John Cena


PlayStation 4 Antara Yang Dicuri Penyewa, Pemilik Homestay Rugi Lebih RM6,000

Industri pelancongan baru sahaja mahu mula rancak beroperasi selepas kes penularan wabak COVID-19 berkurangan. Akan tetapi, kes yang meningkat mendadak menyebabkan kita terpaksa berdepan Perintah Kawalan Pergerakan (PKP) sekali lagi.

Terbaharu, hos homestay Joe Eu telah berkongsi keadaan rumah penginapannya yang beliau sewakan kepada pelanggan di Shah Alam. Beliau berasa terkilan apabila pelanggannya telah mencuri barangan berharga di rumah penginapannya seperti TV, PlayStation 4, Sonic Gear soundbar, komputer riba dan banyak lagi.

Bukan itu sahaja, barangan seperti kerusi meja makan, cermin dinding dan juga lampu meja turut dirosakkan. Menurutnya, 6 pelanggan iaitu 5 lelaki dan seorang perempuan itu telah bertindak melakukan kegiatan tersebut.

Ketika dihubungi, Joe berasa terkejut kerana walaupun rumahnya dan sekitar bangunan memiliki CCTV tetapi mereka berani untuk mencuri. Menurut Joe, mereka seolah-olah tiada perasaan malu dengan perbuatan mereka yang sanggup merosakkan dan mencuri harta bendanya.

Tambah Joe, beliau akan memberikan ganjaran penginapan di homestay miliknya selama 5 hari secara percuma di Shah Alam jika ada yang boleh memberikan informasi mengenai mereka.

Untuk pengetahuan anda, kerugian beliau dianggarkan sebanyak RM6,000 dan kes juga sudah dilaporkan kepada polis. Bagi anda yang mempunyai maklumat bolehlah salurkan kepada beliau.

Kemaskini: Dalam satu kenyataan oleh Mich Goh, Ketua Dasar Airbnb di Asia Tenggara berkata isu tersebut dipandang serius oleh pihak Airbnb. Malah, pihak Airbnb akan memberikan kerjasama kepada pihak polis berhubung isu tersebut.

Pihak Airbnb juga menegaskan mereka mengutuk tingkah laku pelanggan tersebut dan telah menyingkirkan pelaku dari platform mereka dan siasatan masih dijalankan.

Sementara itu, kami kongsikan beberapa artikel berkaitan Airbnb pada pautan di bawah ini.

Bayar RM700 Tetapi Rumah Kotor, Lelaki Ini Kongsi Pengalaman Penginapan Airbnb Dari ‘Neraka’

Penginapan ‘Unik’ Airbnb Di Petaling Jaya Ini Tawar Pengalaman Realiti Kehidupan Miskin Bandar

10 Sebab AirBnB Lagi Jimat Dan Best Berbanding Hotel